
Omul este un complex de date şi năzuinţe. 
Omul este un univers. 
În ființa sa se întâlnesc toate căile şi se răsfrâng 
toate chipurile. 

Omul însă nu este un univers închis — nu trebuie să fie; 
dacă este, este din eroare — pentru că fiinţa sa, în ceea ce are 
mai caracteristic, năzuie dincolo de individual şi concret, 
năzuie mereu în afară de el, în ceea ce el îşi găseşte esența. 
De aceea omul este un adevărat univers deschis, 
în sensul unei dispoziţii de a-şi lărgi mereu orizontul, de a-şi 
îmbogăţi cuprinsul, până în a stabili o armonie şi-un echilibru 
cu lumea în realitate, cu existenţa înseși. 

Omul adevărat se defineşte ca o nepotolită şi aprigă 
stare de căutare şi cucerire universală; 
el nu se simte om fără o rotunjire, fără o integrare şi 


împlinire a fiinţei sale. 


Ernest Bernea 

CAPITOLUL I 
DOI PRECURSORI Al STUDIULUI TREBUINȚELOR 
MASLOW ŞI HERTZBERG 


1. Preambul 


Multe au fost în timp preocupările oamenilor de ştiinţă în încercarea de a surprinde fenomenul 
uman în desfăşurare şi mai ales motorul tuturor acțiunilor sale, ceea ce stă în spate şi le face 
posibile, realizabile. S-a ajuns astfel în final a se descoperi că în structura psihică a fiecărei fiinţe 
umane, de la naştere şi pe parcursul vieţii sale se formează unele forţe interne, care acţionează 
motivațional, adică impulsionând omul să manifeste anumite conduite, ori acţiuni, să aibă anumite 
aspirații sau idealuri, să resimtă afinitate sau repulsie pentru unele lucruri ori pentru altele etc. 
Toate aceste forţe au fost definite printr-un singur cuvânt: necesități, sau trebuinţe. 

Iniţial descoperite şi evidenţiate de gânditorii iluminişti, societățile moderne le-au şi 
recunoscut pentru prima dată ca făcând parte intrinsecă din natura umană protejându-le şi 
garantându-le prin declaraţiile drepturilor omului şi prin constituțiile adoptate ca urmare imediată 
a lor. Mai târziu socialiştii au observat că simpla recunoaştere şi garantare pe hârtie nu e suficientă 
pentru a transpune în realitate necesarul de împlinire umană. Ei au fost primii care au tras un 
semnal de alarmă în acest sens: este necesar să existe instrumente practice pentru a realiza 
satisfacerea acestor necesități. Astfel au apărut diverse instituţii Juridice (actualmente denumite 
publice) menite a da curs dezideratelor de împlinire a fiinţei umane pe diverse planuri: asigurarea 
unui nivel de trai decent, protecția familiei, sau a membrilor acesteia (copii, femei), protecția 
muncii, a sănătăţii angajaţilor sau a foştilor angajaţi, asigurarea minimului necesar de cunoaştere, 
investirea în dezvoltarea personală şi profesională, asigurarea libertății de gândire, de conştiinţă de 
spiritualitate etc. etc. Mai târziu s-a constatat, însă, multe dintre aceste instituţii create de societate 
în normala sa funcționare, începeau să devină tot mai dăunătoare pentru progresul individului 
uman; unele tindeau să-l sufoce în demensul de a-i satisface trebuinţele acestuia, altele, 
dimpotrivă tindeau să creeze ele însele trebuințe contrare naturii umane. S-a impus atunci din nou 
revenirea la definirea cu o cât mai mare exactitate a ceea ce, anterior fusese denumit, suficient de 
vag şi mai mult filosofic sau teologic, drept trebuință naturală. Se impunea de data aceasta 
intervenţia ştiinţei. Ştiinţa care se concentrează cu precădere pe mecanisme, funcții şi legi 
(principii) universale; acelea altfel spus, care aplicate oriunde şi oricând permit obţinerea unor 
anumite rezultate previzibile, dar mai ales dorite şi utile. 

Printre cei care au încercat să ducă mai departe graniţele cunoaşterii cu privire la forţele ce fac 
posibilă şi determinabilă o anumită atitudine ori manifestare umană, se numără şi autorul 


volumului de față. 

Prezentul material dedicat trebuinţelor umane a pornit de la cercetările psihologului american 
Abraham Maslow, care pentru prima dată în istoria fenomenului uman, a descoperit o “ecuație” de 
funcţionare a sa, numită de el piramida trebuințelor umane fundamentale. Autorul rândurilor de 
față, a ținut apoi cont şi de teoria celor doi factori a unui alt cercetător al universului psihic, tot de 
origine americană: Friedrich Herzberg. Este motivul pentru care în capitolul introductiv vă 
prezentăm în sinteză viziunea acestor doi oameni de ştiinţă, pentru ca mai apoi să mergem 
împreună mai departe în — de acum — fostul necunosnut al sufletului uman, spre adescoperi noi 
dimensiuni ale realităţilor noastre interioare, centrate pe această ecuație de funcționare a 
trebuințelor numită Piramida lui Maslow. 

Pentru aspecte suplimentare, alte ecuaţii — spre exemplu ecuaţia personalității — şi legi după 
care se structurează şi funcționează psihicul uman, autorul vă invită să faceți apel şi la alte volume 
ale sale precum: “Psihologia  ființei.Psihologia integrativă ecologică a personalității”, 
“Fundamentele consilierii în managementul calităţii vieții şi condiției umane” sau “Legile 


universale ale sistemului psihic”. 


2. Abraham Maslow şi piramida trebuințelor fundamentale 


Punând ordine în haosul — ce domnea până atunci — de impulsuri, instincte, necesitaţi, 
deprinderi, orientări, aspirații, procese afective, cognitive, volitive, intuiționale, nevoia omului de 
sine şi de alţii, de realitatea transcendentă şi de divinitate, de creație şi sacralitate, de armonie şi 
împlinire în viață etc, Maslow oferă o grilă piramidală după care, pe de o parte putem recunoaşte 
locul şi funcțiile fiecărei trebuinţe, necesitatea existenței trebuinţelor ca veritabil ghid de orientare, 
supravieţuire, creştere şi dezvoltare (evoluţie) — deopotrivă a individului cât şi a colectivităţilor 
(căci şi acestea sunt tot „organisme” psihice dar la un alt nivel). 

Iar pe de altă parte, el clarifică de acum încolo, pentru lume şi ştiinţe, până unde merge 
înrudirea omului cu animalul şi de unde acestea se despart, pentru ca primul să-şi poată 
recunoaşte şi afirme umanitatea ca trăsătură naturală şi specifică. Maslow a identificat inițial 
numai 5 nivele ale trebuinţelor (sedus fiind de tradiția numerologiei iudaice, aşa cum se va arăta 
în capitolul 3.1), pentru ca spre sfârşitul popasului său în acestă lume să observe că există şi o 
categorie specială numită de el trebuințele de transcendenţă. (De povara tratării acestora, destinul 
său l-a scutit însă, fiind în sarcina altor actori veniți mai nou pe scena lumii, la fel precm s-a 
întâmplat şi cu ceea ce tot Maslow prevăzut că va trebui să fie o “Psihologie a Fiinţei” — volumul 


cu acelaşi titlu arătat mai sus numărându-se printre îndatoririle unora dintre aceştia). 


1.Necesităţi de subzistență. Aici intră un complex de necesități biologice şi sociale precum: 
hrană, adăpost, îmbrăcăminte, mijloacele economice de obținere a bunurilor necesare vieţii. Cu 


alte cuvinte, tot ceea ce este necesar supravieţuirii individuale materiale. 

2. Necesităţi de securitate. Persoana umană are nevoie nu numai de bunurile care să-i asigure 
acum satisfacerea necesităților fundamentale, ci şi de protecție împotriva mulțimii de factori 
distructivi, a agresiunilor de tot felul, împotriva catastrofelor naturale, a bolilor, împotriva 
oamenilor, a proceselor sociale distructive. Are nevoie de siguranța continuității şi în viitor a 
condiţiilor care îi asigură în prezent viața venituri sigure, asistență socială şi sanitară în caz 
incapacitate de muncă, de boală, de accidente, de bătrâneţe. Într-un cuvânt, are nevoie de 


securitate. 


3. Necesităţi de dragoste şi acceptare. Omul este o ființă socială. El nu există doar ca individ 
izolat, ci aparține unor grupuri sociale: familie, comunitate locală, vecinătate, națiune, dar şi unui 
grup de prieteni, unei comunități profesionale sau chiar spirituale. El are nevoie să se simtă 
acceptat de grupurile cărora vrea să aparțină, să se simtă integrat în mediul lor protectiv. El are, în 
consecință, nevoie de „Apartenenţă”. Altfel, se simte „singur”, „dezrădăcinat”, „rupt”. Omul are 
nevoie totodată de „dragoste”, de un sentiment pozitiv de acceptare, ca persoană unică, de către 


ceilalți sau de către un altul. 


4. Necesităţi de statut social. Omul are nevoie de prestigiu social, de aprecierea şi stima 
celorlalți; dar şi de îcrederea şi stima de sine. Sistemil vieții umane este deosebit de fragil. Buna 
lui funcționare este asigurată de încredere celorlalți şi, în mod secial, de propria încredere în sine. 
Lipsa de încredere, de apreciere, de respect este un factor ci influență profund negativă, inhibitor. 
Dinpotrivă, încrederea pe care fiecare o are în forțele lui proprii, stima celor din Jur, reprezintă un 
stimulent puternic, oferă un mediu suportiv, îcurajator pentru a înfrunta dificultățile şi 
incertitudinea vieţii. Există o veche zicală că „nimic nu susține mai mult succesul, decât 
succesul”. Succesul, adică aprecierea celorlalţi, stima şi încrederea lor şi a ta însuţi în capacităţile 
proprii, este un element esenţial al mobilizării energiilor interioare şi al canalizării lor în realizarea 
de performanţe deosebite. Şi nu numai atât. O sursă principală a sentimentului de linişte 
sufletească, de confort psihic, de echilibru. Ştim cu toții, din experienţa cotidiană că nimic nu ne 
paralizează mai mult efortul decât pierderea încrederii în sine. Defapt, lipsa încrederii în 
capacitățile proprii explică adesea într-o măsură decisivă eşcurile; blochează, timorează, distruge 
spontaneitatea creatoare. Dar şi atitudinea celorlalți este importantă. De aceea, pierderea încrederii 
de sine şi a celorlalți duce, prin cronicizare, la grave patologii psihice. "Țesătura de apreciere şi 
încredere în care omul este cuprins reprezintă o condiție esențială pentru stabilitatea fragilului lui 


echilibru existențial. 


5. Necesităţi de autoactualizare. Existența umană nu este o simplă realitate. Ea este în mare 
măsură o potenţialitate. Noi suntem nu numai ceea ce am făcut şi facem, dar şi ceea ce putem 
face. Suntem, în consecință, un set de capacităţi fizice, psihice, intelectuale de acțiune perfectibilă 
continuu. Activitatea noastră actualizează mereu aceste capacităţi, confirmându-le şi dezvoltându- 


le totodată. Maslow sugerează că autoactualizarea — funcționarea efectivă a posibilităților 

individuale — reprezintă una dintre necesităţile fundamentale, specifice omului. Omul are nevoie 
nu numai să mănânce, să doarmă, să se îmbrace, să se adăpostească. El are nevoie totodată să 
acționeze pentru a-şi pune în funcție, în act, capacitățile sale de dezvoltare. Doar în acest fel se 
poate simţi orientat spre realizare. Nefolosirea tuturor posibilităţilor sau utilizarea lor parțială sub 
nivelul lor, este frustrantă, generatoare de insatisfacție, de nefericire. Dimpotrivă, actualizarea 


acestora, acțiunea permanentă la cota lor maximă, duce către o stare de împlinire, de satisfacție. 


Maslow introduce totodată ideea de creştere umană. Fiinţa umană este deschisă. Ea are 
nevoie de continuă perfecționare, de dezvoltare creatoare. Capacităţile sale sunt într-un proces 
continuu de amplificare. Aceasta reprezintă starea de echilibru, deplinătate, de satisfacţie în viaţă. 
Aceste cinci clase (tipuri) de necesități formează o ierarhie. Ierarhia necesităților se 
caracterizează printr-o serie de proprietăţi care ne vor ajuta să înțelegem mai mult, 
comportamentul, motivaţia acțiunilor şi orientarea globală a persoanei. 

În primul rând, necesităţile umane sunt diferite din punct de vedere al importanţei. Unele 
necesități sunt mai importante decât altele. Ierarhia lor este cea indicată de ordinea în care au fost 
enunțate, enumerate. Cele mai semnificative pentru existenţa omului sunt cele de subzistență. Ele 
sunt precondiţii absolute ale existenţei. Urmează necesitățile de securitae, de apartenenţă şi 
dragoste, de statut social şi, în fine, cele de autoactualizare. După cum se vede opţiunea lui 
Maslow în vechea dispută corp/suflet este clară: necesitățile corporale sunt şi ele importante; 
satisfacerea lor reprezintă baza existenței umane, dar necesitățile superioare, spirtuale sunt în fond 
cele mai semnificative pentru om, specifice existenței lui. De aceea, nu există nici o opoziție 
corp/suflet. Persoana umană poate fi considerată mai degrabă ca un edificiu complex, la temelia 
căruia este corpul biologic, cu necesităţile sale elementare. 

Dinamica presiunii necesităților asupra comportamentului este diferențiată în funcție de 
poziția lor în ierarhie. Întreaga teorie a lui Maslow se bazează pe un enunț fundamental: 
„Comportamentul uman va fi orientat cu prioritate de prima categorie de necesități nesatisfăcute 
din ierarhie”. Ce înseamnă aceasta? 

În primul rând, o proprietate generală a raportului dintre necesități şi comportament. O 
necesitate exercită o presiune asupra comportamentului: îl orientează şi îl motivează spre 
satisfacerea ei. Ea nu acționează însă întotdeauna activ asupra comportamentului. Din acest punct 
de vedere o necesitate poate avea două poziţii distincte: să fie manifestă sau latentă . O 
necesitate manifestă este aceea care presează activ asupra comportamentui, orientându-l spre 
satisfacerea sa. O necesitate latentă, fără a înceta să fie necesitate, nu exercită în respectivul 
moment nici o presiune asupra comportamentului. În ce condiţii însă, o necesitate este manifestă 
sau latentă? Există două situații distincte în acest sens. Prima situație: gradul de satisfacere 
absolut al necesităţii. O necesitate nesatisfăcută este activă, manifestă; presează asupra noastră, 
motivându-ne să acționăm spre satisfacerea ei. Îndată ce a fost satisfăcută, ea trece în latenţă. 


Este ora prânzului. Dintr-o dată stomacul începe să se facă simţit. La început uşoare jene, 

salivări, apoi dureri, stări de sfârşeală, nervozitate. Actul mâncării se insinuează în centrul 
preocupărilor. Dacă nu se dă curs satisfacerii acestei necesități, ea devine obsesie. Gândul ne 
zboară tot mai insistent la mâncărurile ce ne aşteaptă. Visăm cu ochii deschişi. Parcă totul în jur 
miroase a mâncare bine pregătită. Creşte nivelul de agresivitate împotriva obstacolelor care stau 
în calea acestei nevoi. Sunt persoane care declară adesea că devin nervoase când le este foame. În 
grade diferite, acest lucru este valabil în general pentru orice necesitate nesatisfăcută. Starea de 
nervozitate generată de nesatisfacerea sa reprezintă un montaj psiho-fiziologic, opunere a 
întregului organism sub presiunea acțiunii. Odată satisfăcută o necesitate-şi încetează presiunea 
asupra comportamentului. Din manifestă, devine latentă. După ce omul a mâncat, hrana dispare 
din preocupările lui. După ce a dormit s-a spălat, s-a îmbrăcat, aceste probleme încetează să mai 
existe ca probleme. Ele vor reveni în atenţie când se impune satisfacerea lor din nou. Aceasta 
este dinamica normală a personalității. Există însă şi patologii. Fixaţia excesivă asupra unei 
categorii de necesităţi, rămânerea lor manifestă chiar după satisfacere este anormală, şi duce la 
starea de boală. 

A doua situație gradul relativ de satisfacere a necesităţii (a se vedea şi Cap II) Maslow 
avansează ipoteza că dinamica unei necesități este afectată nu numai de gradul ei, de 
satisfacere/nesatisfacere, ci şi de dinamica celorlalte necesităţi. În consecință o necesitate va 
rămâne (sau trece în) latentă, chiar dacă este nesatisfăcută, în condițiileîn care alte necesități mai 
importante îi iau locul. Acestea vor presa asupra comportamentului, vor capta toate energiile, 
trecând în latenţă pe cele mai puțin vitale. De aici şi semnificaţia tezei fundamentale a lui 
Maslow citată mai sus. Active, manifeste vor fi necesitățile din prima categorie nesatisfăcută din 
ierarhie. Dacă necesitățile de subzistență nu întrunesc condițiile satisfacerii lor, ele vor fi 
manifeste, captând întreaga noastră atenție şi împingând în latență toate celelalte necesităţi, 
indiferent dacă ele sunt sau nu satisfăcute. Când suntem ameninţaţi cu dispariţia prin înfometare 
este firesc să nu ne mai procupe problema securității la bătrâneţe sau în caz de boală; să nu ne 
mai preocupe actualizarea capacităților noastre intelectuale superioare. Problema dominantă va fi 
obținerea hranei. Această teză are şi un complementar. Pe măsură ce o serie de nevoi 
fundamentale sunt satisfăcute, se blochează, devenind manifeste, nevoile din clasele superioare. 
Există deci o evoluție a orientării personalității umane de la nevoile vitale, de supraviețuire, la 
cele superioare. 

Dacă cunoaştem configuraţia condiţiilor de viaţă al unei persoane sau grup social, vom putea 
prezice, utilizând această teorie, tipul de probleme spre care respectiva persoană sau grup social 
este orientată. Această idee se fundează pe o presupoziție mai generală aaupra dinamicii 
sistemului uman. Resursele de activitate al persoanei umane sunt mai limitate. Omul nu se poate 
concentra simultan asupra satisfacerea tuturor necesităților sale. Datorită acestei limitări 
acționale el trebuie mereu să-şi concentreze eforturile spre satisfacerea unui anumit grup de 


necesități, amânând pentru mai târziu pe celelalte care sunt mai puţin vitale. 

Teoria lui Maslow susține ideea extrem de importantă a creşteri şi evoluției umane. 
Varietatea umană se datorează nu atât existenței unei naturi umane variabile, cât manifestărilor 
diferite, în condiţii deosebite, ale aceleiaşi naturi (a se vedea în continuare, precum şi volumul 
nostru „Psihologia Fiinţei”). Ea aruncă o lumină atât asupra dinamicii individuale, cât şi asupra 
celei colective. Creşterea, evoluția umană va avea loc de la necesitățile de subzistență spre cele 
de autoactualizare. Aceasta presupune şi o dezvoltare a mediului de viață al omului. Omul „se 
face”, se construieşte mereu în funcţie de condiţiile în care trăieşte. Dacă acestea sunt 
favorabile satisfacerii în linii generale a necesităților fundamentale — condiţii de subzistență, 
securitate prezentă şi viitoare, apartenenţă organică la mediul său social, atitudine pozitivă, 
suportivă etc — atunci el se va orienta în mod firesc spre actualizarea capacităților sale, spre 


creştere şi dezvoltare. 


3. Teoria celor doi factori a lui Friedrich Herzberg 


Pornind de la analiza surselor care produc satisfacția şi insatisfacția în muncă, psihologul 
american Friedrich Herzberg în teoria sa asupra celor doi factori, a ajuns la o înţelegere mai 
generală asupra naturii umane, cu interesante implicaţii pentru gradul de satisfacție. Omul are o 
dublă natură. Pe de o parte natura animală — nevoile biologice şi condiţiile fizice şi sociale de 
satisfacere al lor; plus tendinţa de a evita şi contracara orice factor din mediu cu acțiune negativă. 
În această categorie intră, de exemplu, nu numai foamea (necesitate tipic bilogică), dar şi nevoia 
de a câştiga bani ca instrument de satisfacere a tuturor nevoilor umane elementare. Pe de altă 
parte, o natură specific umană: nevoia de realizare, de „creştere” a personalităţii, de maturizare 
psihologică, socială şi culturală. Autorul pare să sugereze că pe fundamentul biologic se ridică o 
suprastructură umană caracterizată în mod special prin realizare fizică şi intelectuală, creştere 
psiho-intelectuală, dezvoltare. Până aici, nimic nou. Tot dualitatea biologic versus uman. Ideea 
interesantă din teoria lui Herzberg este aceea că satisfacerea nevoilor cuprinse în perimetrul celor 
două paliere ale ființei umane, împreună cu factorii care o condiționează, au implicații distincte 
asupra stării de satisfacție umană. Factorii care afectează, pozitiv sau negativ, prima categorie de 
nevoi sunt denumiți factori de igienă. În sfera muncii, ei se referă în mod special la mediul de 
muncă: retribuția, condiţiile fizice ale muncii, securitatea postului de muncă, relațiile umane (cu 
şefii, cu subalternii, colegii, conducera întreprinderii). Factorii care afectează cea de-a doua 
categorie de necesităţi sunt denumiți factori de creştere sau motivatori. În aceeaşi sferă a muncii, 
ei sunt plasați mai mult în perimetrul conţinutului muncii: calificarea cerută de postul de muncă, 
gradul de interes al activității, varietatea, creativitatea, posibilităţile de realizare şi creştere 
personală, responsabilitățile implicate, recunaşterea valorii personale. Aceste două categorii de 
factori au un comportament diferit, atât în ceea ce priveşte satisfacția muncii, cât şi în ceea ce 
priveşte motivarea performanței. Astfel, factorii de igienă, dacă lipsesc, produc insatisfacție. De 


aceea sunt numiţi şi dissatisfactori. Prezenţa lor elimină starea de insatisfacție, dar nu reprezintă 

totodată şi o sursă importantă de împlinire sau de creştere şi dezvoltare. Dar contribuţia sa 
pozitivă este modestă. Dacă cineva spune că e fericit fiincă are un şef bun, înțelegem imediat că 
starea respectivă a putut să apară doar într-un mod excepțional: după o experienţă negativă sau în 
comparaţie cu alţi colegi şi necunoscuţi care au o experienţă „tristă” în acest domeniu. În mod 
absolut, deci neraportată la o altă experiență ni s-ar părea absurd să considerăm că un asemenea 
factor poate prin el însuşi să conducă la fericire. Condiţiile „exterioare” de muncă — fizice, 
economice, social-umane — în măsura în care sunt bune, devin rapid „date”, lucruri normale de 
care nimeni nu se bucură în mod special. Doar după înlocuirea unor condiții proaste cu unele bune 
remarcăm calitatea lor. Apoi, aceasta devine obişnuinţă, alte năzuinţe conturându-se. Cineva poate 
fi nefericit că lucrează într-o secție murdară, că este supus la un zgomot insuportabil, la 
temperaturi excesive. Cu greu însă se poate considera fericit doar pentru că locul său de muncă 
este curat, igienic, liniştit. Acelaşi efect îl au factorii de igienă şi asupra motivării performanţei. 
Lipsa lor generează o atitudine negativă față de muncă, blochează performanţa. Prezenţa lor doar 
deblochează performanţa, dar nu este suficientă pentru a o motiva. În acest sens igiena la locul de 
muncă nu reprezintă un factor care să garanteze performanţe ridicate. Lipsa de igienă poate însă să 
le afecteze negativ. Acelaşi lucru este valabil, conform teoriei lui Herzberg, şi în ceea ce priveşte 
retribuția. Un nivel scăzut al acesteia reprezintă o sursă puternică de insatisfacție, un factor cu 
influență negativă, puternică asupra performanţei. Creşterea sa contribuie desigur, la instalarea 
unui sentiment de satisfacție în muncă, la motivarea performanţei. Dar după ce depăşeşte un 
anumit nivel, ea nu mai este asociată cu creşteri proporționale ale satisfacției şi performanței. 
Retribuția motivează şi generează satisfacție mai mult „prin comparație”. Dacă unul câştigă „mai 
mult ca alții” (şi nu contează cât anume în mod absolut) atunci, de regulă, el este mlţumit şi 
această situaţie îl motivează. 

Factorii de creştere sau motivatorii au o acţiune inversă celor de igienă. Absența lor nu este 
asociată în mod necesar cu insatisfacţie în muncă; dar prezența lor este o sursă importantă de 
satisfacție. Din acest motiv sunt desemnaţi şi prin termenul de satisfactori. Lipsa unei munci 
variate, intersante, afirmă Herzberg nu este o sursă majoră de isatisfacție. Existenţa ei însă este o 
bază solidă pentru sentimentul de împlinire, de satisfacție, de creştere şi dezvoltare personală în 
viață. Aceeaşi influență şi asupra performanţei. Lipsa factorilor motivatori nu blochează 
performanța: omul poate obţine performanțe ridicate şi în munci neinteresante, necalificate etc. 
Prezenţa lor reprezintă însă un important motivator al performanței. O munca interesantă, creativă 
susţine prin ea însăşi performaţe ridicate. 

Deşi teoria celor doi factori este elaborată cu referire specială la sfera muncii, ea are o 
aplicabilitate mult mai generală. În orice sferă a vieţii am putea distinge dissatisfactori (condiţii a 
căror lipsă generează în mod accentuat insatisfacție, nereficire, dar a căror prezență contribuie 
relativ modest la constituirea sentimentului pozitiv de plinătate în viaţă, de fericire) şi respectiv 
satisfactori (care acționează mai accentuat prin prezența decât prin absența lor asupra satisfacției 


ŞI implinirii umane). 

CAPITOLUL II 
PIRAMIDA TREBUINȚELOR FUNDAMENTALE 


I. Introducere 


O scurtă precizare metodologică şi conceptuală se impune de la început, pentru uşurinţa 
desfăşurării contextului actual. Astfel, denumirile pe care le-am dat în cele ce urmează, 
nivelelor Piramidei au urmărit să respecte două principii: şi anume tradiţia (pe cât posibil 
căutând a prelua formulările deja învăţate) pe de o parte, iar pe de altă parte, acolo unde lipsea 
un concept tradițional, am vizat introducerea unuia care să sintetizeze ori să fie reprezentativ 
pentru valorile centrale ale nivelului respectiv (ex: nivelul „Identităţii” ori „Stimei de Sine”) şi 
care, prin ele însele, ca şi concepte desprinse de contextul explicativ ce le însoţeşte, nu spun 
prea multe despre întreaga complexitate a trebuințelor manifestate la respectivul nivel. De 
aceea, subliniem din start, că aceste denumiri sunt oricând pasibile de a fi înlocuite cu altele 
mai corespunzătoare, ce cu siguranță vor fi identificate ulterior prin cooperarea mai 
multor/altor specialişti. 

Astfel încât, important este ca noi să ne concentrăm pe înţelegerea fenomenelor ce se 
ascund în spatele acestor concepte, în toată complexitatea şi cu multiple valenţe specifice 
acestora. Şi în plus, să păstrăm o optică deschisă pentru a înţelege că aceste Trebuinţe aparțin 
Sinelui (adică Finnţei noastre interioare, autentice) la diverse stadii de evoluție, ele fiind 
specifice deci, pentru tot ceea ce se numeşte în sens tradițional „ființă vie”: plante, animale, 
oamenii şi regnurile supraumane, acestea din urmă nefăcând obiectul tratării prezente, 
(datorită neactivării, neintrării în funcțiune a anumitor organe şi funcții superioare) iar pe de 
altă parte, cunoaşterea acelor aspecte nu ar fi decât de utilitate teoretică, pe când interesul 
imediat al Psihologiei este — aşa cum ştim — acela de a identifica şi da în folosinţă instrumente 


prin excelenţă practice, puse în slujba devenirii/transformării umane (ceea ce presupune că 


Intr-o reprezentare grafică, ierarhia Trebuinţelor se înfăţişează precum în diagrama de mai 


jos. 

Pentru început vom prezenta succint semnificația fiecărui nivel, ramânând ca, în final să 
realizăm anumite observaţii generale atât cu privire la simbolismul (după cum se va vedea) 


deloc întâmplător al diagramei, cât şi privitoare la semnificaţia de ansamblu a nivelelor. 
II. Nivelele Piramidei 


1° Nivelul fiziologic 


Necesităţile fiziologice reprezintă totalitatea condiţiilor orientate spre menţinera 
homeostaziei organismului uman (hrană, apă, aer, inclusiv calitatea sanogenă a acestora). 

Prin noțiunea de „fiziologie” înțelegem în contextul de față, deopotrivă partea biologica 
(„organică” şi „anorganică”) a organismului, cât şi structura energetică, „învelişul” sau 
„corpul” vital. 

Având în vederea că organismele vii se află într-o permanentă inter-relație de schimb, atât 
între ele, cât şi cu mediul, trebuie să observăm, în primul rând, că alterarea oricăreia din 
factorii amintiţi duce la tulburări semnificative ale homeostaziei. Starea ideală de echilibru 
total pe acest nivel ar fi aceea în care întreaga suită a legăturilor/corespondențelor 
organismului cu mediu să funcționeze perfect. Acest lucru însă nu se poate realiza practic şi 
tocmai de aceea Natura a prevăzut mecanisme (şi instrumente) având caracter reparator, cea 
mai evidentă manifestare a acestora reprezentând-o funcția de adaptare. Această funcție este 
cu atât mai puternică, adică organismul se adaptează cu atât mai uşor, cu cât este mai avansat 
pe scara evoluției. Astfel încât, pe bună dreptate s-a spus că omul este cea mai adaptabilă 
dintre toate speciile. Aspect datorat, de altfel şi complexităţii organismului său, în structura 
căruia se găsesc, de fapt, toate celelalte regnuri, întrucât sub aspect fiziologic, trupul uman 


conținând regnul mineral, vegetal şi animal. 

Şi spunând din nou fiziologic trebuie să înţelegem atât partea materială (biologică) 
precum şi cea vitală (energetică). Adică organismul uman conţine fluide (câmpuri energetice) 
aparținătoare deopotrivă animalelor, plantelor şi mineralelor. 

Acest aspect este de o importanță capitală pentru înțelegerea comportamentului uman în 
anumite situații. Pentru că fluidele corpului său vital (preferăm noțiunea de corp pentru că 
redă mai bine aspectul structural complex, organic şi funcțional, decât aceea de „câmp” 
folosită în bio-fizică şi care semnifică mai mult un mediu decât un organism, ceea ce nu este 
cazul), fluidele corpului vital, deci, pe lângă funcția de bază, aceea de a intreţine mişcarea 
(dinamica) şi a facilita schimburile (sau chiar mai mult, comunicarea între toate organismele 
componente ale Ecosistemului Naturii) au şi rolul de memorie universală a experiențelor 
rezultate de pe urma acestor schimburi, pe baza acestei memorii reglându-se funcția de 
adaptare, amintită mai sus. Tot memoria fiziologică reprezintă fundamentul a ceea ce se 
numeşte instinct — adică reguli utile/necesare pentru facilitarea/realizarea supravieţuirii, a 


stării de existenţă. 


Instinctul, însă nu se reduce la lumea animalelor şi a oamenilor. Ştiinţele clasice l-au 
observat şi descris foarte bine la aceste nivele ale evoluției ființei pentru că era mai evident. 
Lumea plantelor, în egală măsură beneficiază de această Forţă Internă a fiziologicului lor, care 
le ghidează spre adecvarea comportamentului la mediu, în scopul perpetuării supravieţuirii 
individului şi speciei. 

Tocmai datorită faptului că organismul uman conţine structuri energetice aparținătoare şi 
celorlalte regnuri, pot exista tendinţe/instincte specifice acestora, instincte care intră în general 
în componenţa a ceea ce se numeşte Temperament (descris foarte sugestiv încă de Hipocrate). 
Temperamentele condiționează forma şi conţinutul exprimării, în structura de Personalitate, a 
multora dintre capacitățile, înclinațiile ori trăsăturile de caracter ale unei ființe umane (şi nu 
numai) care se întrupează într-un astfel de organism. De exemplu o persoană se naşte cu toate 
calitățile şi abilităţile necesare unui bun orator sau actor, însă datorită temperamentului său 
melancolic, profund lipsit de energie va întâmpina mari dificultăți în manifestare, trebuind să 
parcurgă un proces intensiv de autoeducare/modelare/instrucţie şi poate chiar să apeleze la 
surse complementare de energizare, desigur, totdeauna cu consecințele colaterale. Sau 
viceversa: o persoană cu înclinație spre medicină chirurgicală să fie împiedicată de lipsa de 
răbdare şi „nervozitatea” mâinilor, imprimate de un temperament coleric. Desigur aici prin 
antrenament e mai uşor de rezolvat situaţia pentru că se aplică un principiu universal al 
Naturii: acolo unde se poate mai mult, se poate şi mai puţin. Surplusul de energie „strunit” şi 
canalizat corespunzător se poate dovedi de maximă utilitate mai ales într-o astfel de 


profesiune. 

Dincolo de importanţa în structurarea temperamentelor, asigurarea „instinctului vital” (sau 
al supravieţuirii) şi comunicarea între organisme, corpul vital (eteric) realizează totodată 
comunicarea între componentele aceluiaşi organism, fiind suportul informaţional al 
sistemului nervos. Partea materială: creierul, nervii, măduva (şi alte ramificații) precum şi 
sistemul limfatic (etc) reprezintă canalele prin care „energia” (eterul) se propagă purtând cu 
sine informațiile necesare „hrănirii” tuturor sistemelor componente ale organismului. 

Astfel încât, alterarea homeostaziei pe acest nivel întâi al trebuinţelor (corespunzătoare 
întregii game de stări fiziologice, de la cele de simplu disconfort — foame, sete, frig etc — până 
la cele acute — boală) se datorează de cele mai multe ori disfuncționalităților intervenite la 
nivelul energetic. Pe acest principiu se bazează toate terapiile energetice (orientale şi 
occidentale) de la Qi-Kong, acupunctură, Reiki şi reflexo-terapie, până la Hata Yoga. Toate 
urmăresc să refacă dezechilibrele energetice create prin insufucient de performanta circulație 
a fluidului vital. 

Vedem astfel că, dicolo de calitatea sa omogenă (sau pură) a factorilor de mediu 
(alimente, aer, apă, radiaţii etc) sub aspectul poluării, de o deosebită importanţă este şi 
calitatea substratului energetic pe care acestea îl poartă. Astfel, de exemplu carnea, din punct 
de vedere medico-veterinar poate fi „sănătoasă”, însă fluidele ce o însoțesc pot să aibă nivele 
diferite de vibraţie, determinate fie de gradul de evoluţie a speciei aparținătoare (şi aici ne 
referim desigur la evoluția biologică-materială, a organismului, observată de biologia 
darwiniană) fie de gradul de evoluţie al fiinţei ce locuieşte acel organism. Astfel organismul 
biologic al câinelui, delfinului, pisicii, elefantului deşi este mai puţin evoluat decât cel al 
maimuţelor primate, totuşi energiile vitale ale acestora sunt influențate de ființa locuitoare 
mult mai avansată decât în primul caz. Şi e bine să reținem că aceste energii, cu cât aparțin 
unei ființe mai evoluate, cu atât dobândesc o putere de organizare mai pregnantă, preluând şi 
reținând mai mult din personalitatea acelei ființe. Astfel încât ele vor fi mai greu descompuse, 
prelucrate şi asimilate de către structurile energetice ale fiinţei care se hrăneşte cu acestea, 
existând tendinţa de a conserva impulsurile/instinctele proprii fiinţei de la care provin (Să ne 
amintim de rolul principal ca memorator al corpului energetic. Pe aceste principii se bazează 
postul alimentar utilizat ca instrument în toate sistemele de evoluţie spirituală, şi care face 
diferenţa între fluidele energetice ale diverselor surse de hrănire a omului) 

Este, credem, binecunoscut faptul că, sub influenţa elementului fundamental Foc, sub 
diversele sale aspecte uzuale (ardere, fierbere, prăjire etc) corpurile energetice se distrug (se 
dezorganizează), motiv pentru care intervine fenomenul denumit „„moarte”, adică partea 
„materială” a organismului nu mai poate „funcționa”. 

Sub aspect alimentar — dacă vorbim din punctul de vedere al ființei care tinde să-şi 


satisfacă nevoile acestui prim nivel, în discuţie — faptul acesta este deopotrivă benefic, dar şi 

mai puţin benefic. El este benefic în măsura în care distruge structurile energetice superior 
organizate (ale animalelor). Carnea prăjită (sau fiartă) păstrează, de aceea mai puțin din 
fluidele iniţiale, decât cea crudă (în paranteză fie spus, nici aceasta nu le păstrează pe toate, 
întucât corpul eteric se dezintegrează într-o oarecare măsură din momentul încetării 
procesului de circulaţie a sângelui şi de repiraţie, aceste fiind purtătoarele energiei de viaţă, 
sau vitale, cum mai este numită). În ceea ce priveşte elementele vegetale sau apa, aceasta 
reprezintă un veritabil izvor de vitalitate care, fiind la un stadiu primar de organizare, va putea 
fi extrem de uşor adaptabilă trebuinţelor organismului uman (de exemplu) pe de o parte, iar pe 
de altă parte nu există riscul de „contaminare” cu structuri de personalitate de la ființele inițial 
utilizatoare. De aceea aducera lor în contact cu elementul Foc şi distrugera acestora, nu poate 


fi considerată favorabilă (şi toate rețetele şi şcolile de alimentaţie naturistă ştiu aceasta). 


În altă ordine de idei, trebuie să mai observăm un aspect important. Fluidul eteric, prin 
calitățile sale, este captatorul impresiilor de mediu, deopotrivă venite de la experienţele pe 
care le trăieşte ființa în raporturile de schimb cu celelalte ființe, cât şi din trăirile interne ale 
acesteia, din stările ei afective, cognitive, mentale. De aceea dincolo de — accentuăm — 
calitatea/puritatea unui aliment (în sens generic), determinată cu instrumentele clasice de 
măsură, trebuie să avem în vedere conținutul şi calitatea energiilor ce îl însoțesc. 

Pentru că satisfacerea necesităților pe acest nivel, fiziologic, presupune deopotrivă 


aspectele materiale (biologice), cât şi aspectele energetice (vitale). 


2“Nivelul trebuinţelor de Siguranţă 


Trebuinţele de Siguranţă cuprind ansamblul condiţiilor şi factorilor, deopotrivă externi şi 
interni, determinanți pentru realizarea unei stări de echilibru prospectiv, adică de stabilitate, 
de certitudine a existenţei atât pentru prezent cât şi pentru viitor. 

În mod tradiţional, factorii incidenţi la acest nivel sunt împărţiţi în două categorii: externi 
şi interni. În rândul factorilor externi se înscriu: adăpostul îmbrăcămintea, „proviziile pentru 
ziua de mâine”, banii în cont, lipsa duşmanilor sau a pericolelor; existența unor surse certe de 
venit, ordinea socială (lipsa criminalităţii, respecarea dreturilor şi libertăților cetăţeneşti, etc), 
calitatea elementară a vieții (salubritate, alimentaţie sănătoasă etc), lipsa războaielor, 
tulburărilor sociale ori calamităţilor naturale etc. 

Din categoria factorilor interni putem aminti lipsa stresului puternic, al tulburărilor 
existenţiale marcante (boli fizice sau psihice; pierderea unor ființe apropiate față de care se 
crease o dependenţă profundă; pierderi materiale de anvergură etc). În fapt marea majoritate a 
factorilor interni rezidă într-o cauză primă datorată unor modificări în mediul extern; chiar şi 


acei factori ce — în aparență — ar ţine de profunzimea cea mai intimă a ființei, cum ar fi 

concepţiile de viaţă, credinţele şi ideologiile etc şi care, nici ei, nu se schimbă decât tot sub 
impulsul unor experienţe exterioare şi prealabile trăite de subiectul în cauză. 

De aceea noi preferăm clasificarea după efectele produse şi nu după sursa (mai mult sau 
mai puţin aparentă) a acestora, în factori care ţin de siguranța fizică şi factori ce afectează 
siguranța psihică. Diferența dintre cele două categorii constând în faptul că unii produc 
efecte psihice pe când ceilalți afectează doar structurile fiziologice. 

În realitate, însă prea rar vom întâlni elemente pure încadrabile doar în una sau alta dintre 
categorii. În general factorii perturbatori se prezintă ca un ansamblu complex, influențând 
atât fizicul cât şi partea psihică, chiar dacă nu concomitent. De exemplu consumul 
alcoolului, în primul rând alterează funcționarea fiziologică — chiar dacă sub aspect psihic 
produce o stare de bine, prezentându-se ca o falsă necesitate — iar în timp el va acţiona şi 
asupra structurilor psihice. 

Şi aici atragem atenţia asupra unei confuzii în general, împărtăşită de mulți specialişti. 
Alcoolul, drogurile, mâncarea, sexul, etc şi toate aspectele care creează dependență, 
realizându-se prin intermediul unor funcții şi organe biologice, afectează în fapt capacitățile 
psihice (lucru binecunoscut). Însă, (şi acum intervine eroarea) dacă se observă o scădere a 
memoriei, concentrării, stabilității musculare, cursivităţii gândirii, exprimării şi trăirii afective 
etc, aceste fapte se datorează alterărilor produse organelor fiziologice ce fac posibilă 
maifestarea în lumea fizică a capacităților proprii ființei umane. Dar capacităţile respective 
nu Sunt alterate prin respectivele substanțe consumate. Atenţie foarte mare. E o diferenţă de 
esenţă între respectivele substanţe ce ţin de planul/realitatea fizică şi eterică, pe de o parte, şi 
capacități/abilităţi/ trăsături de caracter etc ce se află la un nivel cu mult superior, ţinând de 
ființa înseşi, iar nu de corpurile pe care aceasta le utilizează la un moment dat sau altul. 

Ceea ce poate însă afecta aceste din urmă apecte, este dezordinea produsă în organizarea 
vieţii. Organizarea vieţii reprezintă setul de conduite/ atitudini şi manifestări prin care 
individul îşi stabileşte strategia cea mai viabilă în măsură a-i permite să-şi conducă viața după 
propriile principii şi să-şi exprime propriile trăsături interioare. Altfel spus, pentru un om 
sănătos, organizarea vieţii este media dintre ceea ce crede el despre sine şi ceea ce vede 
lumea în el, sau mai exact personalitatea socială vie şi activă, rezultată din acțiunea 
sinergică a celor două extreme. În momentul în care derularea firească a acestei ordini 
strategice (reamintim, cuprinzând setul de credințe, principii, valori, acţiuni etc personale) 
este tulburată de slăbirea coeziunii dintre forțele ce o mențineau (tăria voinţei şi claritatea 
gândirii, determinate de „înceţoşarea minţii”, voaloarea sau dimpotrivă accentuarea 
afectivității, slăbirea senzitivității la nivel fiziologic, alterarea simțului responsabilităţii etc), în 
momentul acela deci, îşi pot face intrarea în sistem diverse gânduri până atunci 


reprobate/respinse, diverse sentimente sau conduite neconforme. Acestea vor afecta valorile 

amintite, iar nu substanţele fiziologice, care au constituit numai un instrument, un fel de “cal 
troian” pentru primele. 

Aceste forţe, la început insesizabile, în timp, prin repetare, se vor amplifica şi multiplica 
ajungând — în situaţiile critice — să preia controlul asupra normelor de bază ale sistemului de 
organizare a vieții individuale, putând introduce, nu doar în comportament, ci chiar în structura 
Naturii individuale sau a Caracterului aspecte (de obicei) degradante. (Pentru detalii recomnadăm 
volumul nostru “Psihologia Fiinţei. Psihologia ecologică integrativă a persnalității”). 

Cel mai adesea astfel de factori, creatori de dependențe, produc transformări doar la nivelul 
organismelor (corpurilor): fiziologic şi astral, dezorganizându-le (a se vedea, desprea cestea, 
volumul amintit mai sus). Însă din punct de vedere al omului în manifestare socială, o 
dezorganizare chiar şi numai la nivelul acestor corpuri poate fi suficient de negativă atât pentru el 
cât şi pentru ceilalți, aducându-l în imposibilitatea de a-şi exprima capacitățile mentale, de 
exemplu (prin alterarea cerebrală ori a sistemului nervos) sau a capacității afective/volitive, a 
virtuțiilor (dragoste, afecțiune, milă, compasiune, simpatie, grijă, etc) prin „amputări” 
(destructurări) determinate în corpul astral. Parabolic (şi chiar puţin diabolic exprimat), Sf. Petru 
dacă venind în lumea fizică şi-ar altera corpul astral, toată măreția şi virtutea sfinţeniei lui ar avea 
profund de suferit în a putea fi exprimată corespunzător. 

La fel ca drogurile — ce reprezintă agenţi, clasic, externi — există şi alte categorii de factori 
care afectează siguranța unei fiinţe. De exemplu pentru om, stresul, ura, mânia, orgoliul, gelozia, 
invidia, tristeţea, injuriile, meschinăria (şi toată gama acestor „păcate” — depinzând desigur şi de 
gradul de „sensibilitate”, de curăţenie sufletească a persoanei în cauză, corelativă nivelului său de 
evoluţie) toate acestea, deci, vor constitui „pericole” (în sensul veritabil al cuvântului). Nu trebuie 
ca cineva să acționeze, să orienteze asupra ei o astfel de influență (de ex. să-l adreseze o injurie); 
simpul fapt de a se afla într-un mediu saturat de altfel de influenţe îi afectează ființei umane 
profund starea de siguranță psihică. Omul în cauză se simte agresat personal de aceste 
manifestări, se simte violat în integritatea, intimitatea şi standardul valorilor proprii. (Acesta este 
motivul pentru care toate legislațiile moderne permit cauze ne derăspundere juridică precum 
legitima apărare sau starea de necesitate, chiar şi pentru situaţii în care sunt atacate şi puse în 
pericol valori comune şi universale ale societăţii, nu numai când este lezată în mod direct o 


anumită persoană determinată.) 


3“Nivelul trebuințelor ambientale 


Presupun asigurarea unui standard de calitate şi confort (inclusiv estetic) al vieții, de 
organizare şi „amenajare” a „mediului de viață” (camera sau casa proprie, biroul, maşina, 


grădina etc.) în conformitate cu „gustul personal”, ori altfel spus, după propriile 

norme/principii şi standarde de percepere/raportare la realitatea cotidiană, astfel încât 
existența proprie să fie nu doar un simplu fapt, un dat al naturii, sau o pură întâmplare, ci ea 
însăşi să poată reprezenta o sursă de satisfacție umană interioară. 

La acest nivel întâlnim pentru prima dată pornirile artistice ale ființei. Manifestarea 
capacităților sale cu adevărat creatoare se va exprima plenar pe nivelul 7 (după cum vom 
vedea mai Jos). La acel nivel ea are caracter de artă şi presupune o transpunere totală a ființei 
creatorului în opera de artă, o contopire a acestor două în afara oricărei condiționări, 
determinări, sau control din partea rațiunii ori voinţei. Artistul creează dintr-o pornire 
interioară, dintr-un instinct existenţial trans-conştient şi trans-rațional. 

Aici însă, pe nivelul 3 lucrurile se petrec întocmai invers. Nevoia de ambient provine 
dintr-o examinare atentă a mediului exterior, urmată de o supunere a acestuia la 
normele/cerințele ordinii interioare. Din compararea celor două dimensiuni (interior şi 
exterior) precum şi din conştientizarea altor trebuințe (de exemplu nevoia de a avea un 
partener, ori nevoia de cunoaştere, sau de stimă de sine) se urmăreşte modificarea/ adaptarea 
spaţiului ambiental pentru ca prin funcționalitatea sa să creeze starea de confort specifică şi 
utilă satisfacerii acestor trebuinţe. Se realizează în acest fel personalizarea mediului 
ambiental imediat înconjurător. Acest confort este deci mediat şi utilitar, dar nu lipsit de 
estetic. Este nevoia primară de estetic, nevoia fiinţei de a se înconjura de frumos — nu de 
dragul contemplării frumosului (acest lucru se petrece cum spuneam pe nivelul 7) ci pentru 
valoarea sa de accesoriu util. 

Astfel observăm de exemplu această nevoie manifestată în ornamentele obiectelor uzuale. 
Aceste ornamente sunt accesorii funcționale ale obiectelor şi nu opere de artă, fiind create cu 
intenţia predeterminată de a înfrumuseța ceva şi nu de dragul frumosului în sine. În alte 
situații ele sunt menite a transmite un mesaj (de ex. la vestimentație, sau maşini de lux), de a 
afirma o anumită poziţie socială, de a scoate în evidență anumite capacități personale ori 
aparteneța la un anumit grup social (tatuaj etc). Sau pur şi simplu pentru confortul propriu şi 
personal; căci aici includem toate formele/culorile obiectelor de care cineva se înconjoară la 
un moment dat, de la designul noptierei sau a telefonului, la mobilier, zugrăveli interioare, 
birotică şi covoare, până la zona de locuit, spaţiul de relaxare, staţiunea sau plaja unde preferă 
să-şi petreacă timpul liber, maşinile, jocurile, ocupațiile şi îndeletnicirile care îl atrag şi 
relaxează. 

Toate acestea se includ în vasta categorie a factorilor creatori de confort. Aceşti factori 


îndeplinesc deci următoarele funcțiuni: 


a) -adaptează ordinea exterioară a mediului după ordinea interioară a fiinţei locuitoare 

b)-asigură crearea unui spațiu personalizat, ce s-ar putea numi „turnul de fildeş” propriu, 
sau “propria vizuină” (vom vedea mai Jos, pentru ca aceasta să devină un „cămin” trebuie să 
mai primească şi altceva: afecţiune, căldura altor suflete etc) 

c)-creează un cadru de reprezentanţă a fiinţei în lume; este interfaţa de contact menită să 
comunice în avanpost mesaje către interlocutori; totodată creează imaginea fiinţei în mediul 
special de viaţă 

d)-reglează procesele interne ale fiinţei în perioadele de tulburare, printr-o reacție inversă: 
ordinea internă bulversată se regăseşte/reface prin contactul cu imaginea sa externă, fiind 
astfel un veritabil “templu personal al regăsirii de sine” 

e)-constituie spațiu/mediu de reenergizare, de favorizare a introspecţiei şi sprijin în 
dezvoltarea personală 

f)-reprezintă un mediu simbolic, creând totodată un cadru, o imagine exterioară 
(extindere sau re-flexie a personalității) care-i permite sufletului să se contemple pe sine, de 
aici rezultând, pe de o parte autocunoaşterea (sau mai exact ajutând la cunaşterea de sine), iar 
pe de altă parte dându-i acestuia un sentiment de mulțumire, de împlinire de sine. 

Pentru că, în paranteză fie spus, o anumită doză de narcisism nu numai că este specifică şi 
binevenită, ci e absolut necesară fiecărei ființe având funcția principală de catalizator al 
procesului autovalorizării (iubirea de sine). În lipsa narcisismului fiinţa nu ar pune preţ pe ea 
înseşi, oricât de dezvoltat ar fi orgoliul propriu. Pentru că orgoliul este orb; un instinct primar 
al supraviețuirii, perpetuării şi impunerii, dar în afara vreunei logici interne de funcționare şi 
fără reguli structurale. Pe când narcisismul ajută ființa să se analizeze, să se contemple, să se 
cunoască şi pună în valoare. Orgoliul doar impune, narcisismul dovedeşte; clădeşte o structură 
afectivă şi rațională pe baza căreia ființa are motivaţia şi baza de sprijin pentru valorizarea de sine. 

Narcisismul este, de fapt, o nevoie de bază a Sinelui fiecărei ființe, şi nu se reduce doar la 
autocontemplare. Ci „oglinda” în care Sinele „se priveşte” este constituită din toate lucrurile 
şi fiinţele mediului său de viaţă: de la cele mai nesemnificative obiecte de uz personal/casnic, 
până la membrii familiei ori alte fiinţe înconjurătoare. Când soţia, mama sau fiica ne spun că 
ne iubesc, sau ce frumoşi/deştepţi/educaţi etc suntem; când pisica sau câinele se bucură de 
prezenţa noastră; când privim maşina preferată în garaj, ori ne punem o cămaşă îndrăgită; sau 
dimineața când bem cafeaua, din ceaşca la care ținem atât de mult pentru că ne oferă 
satisfacție/plăcere de fiecare dată când o privim; când facem o baie zilnică relaxantă, sau ne 
plimbăm în parc la sfârşit de săptămână ori ne întâlnim cu rudele/prietenii îndrăgiți; toate 
aceste amănunte ale vieţii cotidiene care creează starea de confort, de ambient, de plăcere de a 
trăi, reprezintă instrumente/modalităţi/surse ori mai explicit „oglinzi” în care sufletul se 


contemplă pe sine, descoperindu-se (într-o oarecare măsură) împlinit în viață. 

Dacă aceste „oglinzi” sunt „sparte” imaginea va fi total necorespunzătoare. Narcis din noi 
se declară nemulțumit de propria contemplare, sau chiar scârbit, ori profund dezamăgit. 
Pentru că aceste lucruri mărunte ale vieții cotidiene, aceste mici evenimente creatoare de 
imagine favorabilă, fac frumuseţea existenţei. Astfel încât pe bună dreptate s-a spus că 
„sufletul se împlineşte mai bucuros în lucruri mărunte, dar repetate, decât în contemplarea 
vreunui ideal măreț, însă rece şi îndepărtat” (Francis Bacon). 

Dacă aceste aspecte lipsesc, nivelul 3 al Trebuinţelor Ambientale, aparent inofensiv, se 
dovedeşte a fi de o importanță capitală, fiindcă el destructurează întreg edificiul piramidei. 
Poate fi omul cel mai mare savant al lumii, cel mai mediatizat şi apreciat (sincer) personaj 
social, posesorul unor averi şi afaceri prospere etc, dacă nu gustă acest necesar de plăcere din 
actele mărunte ale vieții sale, va regăsi existența proprie nu doar searbădă, ci şi inutilă. Pentru 
că ce rost are să trăieşti dacă nu simți satisfacție de pe urma acestui fapt. Astfel încât, prin 
destructurarea/nesatisfacerea acestui Nivel, trece calea cea mai sigură ce poartă omul spre 
actul sinuciderii. Şi pe care se vor abține de a o parcurge doar trei categorii de persoane: cei 
care îndrăgesc suferința de dragul suferinței; cei prea laşi pentru a-şi pune capăt zilelor şi cei cu 


conştiinţa morală dezvoltată, care ştiu că este un păcat să dezerteze din fața datoriei de a trăi. 


4"Necesităţile Sociale 


Nivelul necesităţilor sociale (sau societar) este, poate cel mai complex dintre toate 
nivelele piramidei, fapt determinat de multitudinea de funcții ale Sinelui (a se vedea mai jos) 
care acționează aici, dând naştere unei game variate de tendințe multidirecționate, dar care 
rămân totuşi interdependente, din acțiunea lor sinergică luând naştere o rezultamtă — care a şi 
dat numele nivelului — orientată spre raporturile cu „altul”. Acest altul poate fi un seamăn din 
aceeaşi specie sau din oricare alta; ceea ce contează este ca acesta să fie perceput ca un 
„suflet”, ca o ființă vie. Aspectul este important şi el ţine de gradul de dezvoltare/ evoluţie a 
fiecăruia în parte, precum şi de optica sa de viaţă. Dacă e să vorbim despre oameni, vom găsi 
unii care simt afecţiune şi se dedică astfel cu toată dragostea plantelor pe care le privesc drept 
ființe vii (aşa cum şi sunt, dealtfel) înzestrate cu viață şi simţire, pe când alții chiar şi 
animalele le consideră lucruri, astfel încât nevoia lor de sociabilitate, de un altul (sau alții) nu 


poate fi satisfăcută decâ de un seamăn uman. 


Această stare de fapt le îngrădeşte semnificativ posibilitatea de actualizare (de 
satisfacere permanentă) pe acest nivel, ei fiind strict dependenţi de societatea umană, aspect 
cu puternice repercursiuni negative mai ales în situații de neacceptare din partea semenilor, de 


încălcare a regulilor de convieţuire, de excludere etc. In astfel de momente el se vede în 

imposibilitatea împlinirii pe acest nivel, pe când o persoană din prima categorie şi-ar putea 
satisface nevoile specifice prin intrarea în relație cu alte fiinţe. Sunt binecunoscute cazurile de 
„retragere din lume” din diverse motive (în special dezgust, dezamăgire ori oboseală psihică); 
dar nevoia de raporturi cu un „altul” rămâne la fel de valabilă, astfel că pentru cei ce nu pot 
da curs actualizării acesteia prin relații (de tipul celor de mai jos) cu lumea naturii (plante, 
animale), în timp, insatisfacția aceasta se va acutiza putând duce la crize grave, ce vor afecta 
(paradoxal) chiar concepția (şi aşa mărginită până atunci) despre viaţă şi ființe, în sensul că o 
vor restrânge şi mai mult. Persoana în cauză va gândi tot mai negativ şi exclusivist la adresa 
celorlalți, se va închide în sine, comunicarea va tinde spre zero, apar comportamente brutale, 
descărcări de tensiuni necontrolate manifestate sub forma tendinţelor distructive (tinde să 
„sfarme” tot ce-i iese în cale), câmpul mental se îngustează; gândurile clare fac loc obsesiilor 
tot mai întunecate şi totul sfârşeşte de multe ori prin sinucidere (dar nu din voinţa controlată 
de a pune capăt aceste stări de lucruri, ci din întâmplare, din aceeaşi dorință de a distruge tot 


ce-i iese în cale, doar că acum obiectul era propriul trup). 


Vorbeam la început despre complexitatea structurală a acestui nivel derivată din acţiunea 
sinergică a mai multor categorii de trebuințe componente. lată în cele ce urmează câteva 


dintre principalele necesităţi structurante: 


a) Nevoia de a primi şi dărui afecțiune. Deci nu este vorba de trebuinţa de a fi alintat 


— care am văzut că se plasează pe nivelul 3, al necesităților ambientale. În cazul alintului 
(când ne complimentăm unii pe alţii) nu importă starea de adevăr sau fals a mesajului. Alintul 
(care este, în fapt, o „minciună sinceră”, bine intenționată) se adresează imaginii noastre 
despre noi şi creşterii potenţialului de confort în viață (chiar prin îmbunătăţirea relaţiilor 
interpersonale). Dăruirea-primirea de afecțiune, în schimb, presupune transmitera unui 
conținut complex de trăiri afective, care scapă rațiunii şi deci nu pot fi supuse erorii/falsului. 
Afecţiunea în contextul acesta înseamnă trăire sinceră a stării de apropiere, de ataşament, de 
îndrăgire şi orientare sufletească spre celălalt, de „a pune suflet” din sufletul propriu în 
această relaţie. La nivel superior, deci la intensitate maximă, această trăire devine 
compasiune. (Concept ce nu trebuie confundat cu mila. Aceasta din urmă constă în 
voinţa/impulsul intern de a ajuta o ființă aflată într-o situație/stare inferioară, chiar cu riscul 
unor pierderi personale. Pe când compasiunea nu judecă, nu valorizează, nu apreciază 
echivalențele între ființele raportului, ci doar tinde — dincolo de orice rațiune — la unificarea 
sufletelor celor două; este transpunera în celălalt şi identificarea cu el, rămânând în acelaşi 


timp tu însuţi, dar de care ai uitat; compasiunea presupune aşadar, o atitudine transpersonală). 


b)Nevoia de apartenenţă, adică aceea de a se simți parte la un grup, o familie, un 


colectiv, un organism social; nevoia de acceptare, de integrare, de recunoaştere ca membru. 

Ea maschează nevoia de protecție, de grijă, de sprijin şi suplinire a propriilor slăbiciuni 
(puncte slabe) de către ceilalți componenți ai grupului (în sens generic). De altfel Rousseau 
observa (în “Contractul social”) că întrega organizare socială, nevoia oamenilor unii de alții, 
derivă, nu atât din dragoste reciprocă, pe cât din imperativul suplinirii lipsurilor şi 
slăbiciunilor individuale. Observăm că dacă nevoia de afecţiune presupune o relație biunivocă 
(individul primeşte, dar totodată trebuie să şi exteriorizeze afecțiunea, nu neapărat către cel de 
la care a primit-o) în cazul apartenenţei, în schimb, accentul cade pe el şi nu pe celălalt. Este o 


trebuință personală/individuală, unilaterală. 


c)Nevoia de comuniune se deosebeşte de nevoia anterioară prin aceea că, dacă nevoia 
de apartenență presupunea simpla acceptare/integrare protectoare în grup, nevoia de 
comuniune, în schimb, solicită ca între membrii grupului să existe un raport de intimitate şi 
deschidere, de căldură sufletească; o ambianţă complexă, cel mai bine descrisă prin conceptul 
de „cămin”. Sentimentul acesta de “comuniune socială” (cum îl numea Adler) nu depinde de 
numărul indivizilor ce compun grupul şi nici de categoria speciilor din care face parte. Un om 
şi un câine pot foarte bine să-şi transmită stări afective în măsura de a creea această atmosferă. 
Sau cel ce îndrăgeşte în mod deosebit florile/plantele se poate simţi „acasă” numai în grădina 
sa, în seră ori în pădure etc. „Sentimentul” acesta, deci, poate exista la fel de bine între doi 
membrii, ori se poate extinde la întreaga societate (umană, pentru că în rândul animalelor nu 
putem vorbi de o societate extinsă la nivel se specie, dar putem observa — şi lua aminte! — la 
comunitățile mai restrânse pe care acestea le creează ca structuri cu organizare şi raporturi 
inter-individuale ce depăşesc rosturile umane în mult puncte; ex: comunitatea lupilor, a 


suricatelor etc). 


Desigur dezideratul sentimentului de comuniune socială extins la nivelul întregii specii 
umane, rămâne încă un „ideal înălțător” (Adler) chiar dacă socialiștii şi-au propus de mai bine 
de două secole înfăptuirea lui. Mai trebuie ca societatea în ansamblul său să se maturizeze şi 
să urce (pe treptele piramidei) spre momentul intrării în funcţiune a acestui nivel. Pentru că 
societatea este ea însăşi o entitate distinctă de indivizi componenți şi, ca orice entitate vie se 
supune aceloraşi reguli ale existenţei unor Necesităţi ierarhizate. La gradul de evoluţie actual 
comunitatea umană a reuşit accesarea doar primelor 3 trepte ale Piramidei. (Aceasta însemnând 


că organismul social nu „simte” încă nevoi superioare acestor trei descrise anterior). 


d) Nevoia de relație: este o nevoie rece şi distantă; ea nu presupune incidenţa vreunui 
sentiment/afectivitate, ci solicită simpla raportare la ceilalți. Ea îşi are originea în principal în 
teama existențială de singurătae, în necesitatea „de a fi cu cineva”. În diverse situații ale vieții 
întâlnim oameni făcând lucruri aparent ciudate: vorbesc singuri pe întuneric, se mută mai bine 


la un vecin (pentru care nu avea nici un fel de afecţiune/atracţie/nevoie etc) decât să locuiască 

singuri pe o anumită perioadă; caută compania unui animal (pe care până în aceea situaţie nu-l 
considerau „ființă”) pentru a fi cu „cineva” până încetează respectiva situație etc. Toţi 
oamneii trec prin astfel de momente, fiindcă toţi au această nevoie de relaţie. 

În afara sentimentului de frică, ori necesitatea de a învinge singurătatea, nevoia de relaţie 
se exprimă şi prin trebuința de un altul ca oglindă reflectoare a propriilor stări de spirit. 
Păstorul vorbeşte cu oile sale, gospodina cu animalele de casă, grădinarul cu florile etc şi nu 
din nevoia de comunicare (care, vedem imediat, presupune transmiterea către altcineva a unui 
mesaj) ci dintr-o necesitate a Sinelui numită Nevoia de Destăinuire (pentru necesitățile şi 
funcțiile Sinelui recomandăm volumul nostru amintit deja “Psihologia Fiinţei...”). Fiinţa 
(umană, în cazul discutat aici) doreşte să „stea de vorbă” cu ea însăşi, să realizeze un proces 
de autoanaliză de introspecţie, însă pentru aceasta are nevoie de un agent exterior „viu”, de un 
„alter ego” în care, dedublându-se (virtual) să-şi transpună sinele său conlocutor. 

Tot la nevoia de relaţie vom raporta şi atitudinile de conflict şi competiţie între un individ 
şi alte fiinţe componente ale unui grup. Nu este vorba de intenția acestuia de a se impune 
(fiindcă atunci ne-am afla în prezența nivelului 6, al Stimei/Valorizării de Sine, aşa cum se va 
vedea mai jos), ci doar de dorinţa de a fi luat în seamă, se a-şi dovedi sieşi şi celorlalți că 
există, că e prezent şi el acolo; de a fi acceptat, inclus, remarcat. În limbaj comun se spune 
despre un om (în special la oameni se manifestă şi mai ales la tineri) că „se dă în spectacol”. 
Tot ce urmăreşte este să atragă atenţia. De aceea această nevoie de relaţie (prin aspectul în 
discuţie) este cel mai frecvent întâlnită în ritualurile de curtare (la toate nivelele lumii 


animaliere, incluzându-l aici şi pe om). 


e)Nevoia de comunicare şi Schimb/ transfer: constă în trebuita fiinţei de a transmite şi 


recepta mesaje, de a face schimb informațional (pe toate căile, nu doar lingvistice) cu alte 
ființe. Este o necesitate de împărtăşire (care presupune a dărui ceva din ceea ce am fără a 
sărăci eu) şi totodată de creştere şi dezvoltare (de a-mi îmbogăţi bagajul informaţional cu 
aspecte utile progresului individual). Ea presupune neapărat un raport între cel puţin două 
ființe reale, un raport exterior, ce exclude introspecția şi raporturile cu sine însuşi ca în cazul 
anterior. (De reţinut că prin conceptul de „informaţii” înțelegem orice tip de mesaj, fie că este 
vorba de gesturi, fapte, atitudini, stări de spirit, concepte etc). 

f)Nevoia de orientare: presupune raportarea la un sistem de norme unanim (sau 
larg) împărtăşit; călăuzirea în găsirea sensului vieţii, a exprimării sale ca ființă, a modalității 
celei mai viabile de adapare la existenţă, a căilor cele mai sigure de realizare a împlinirii de 
sine, prin orientarea după regulile (deja experimentate şi validate) aparținătoare unei 
colectivităţi, care prin chiar existenţa sa (şi standardul existenţei sale) oferă o anumită garanție 


în acest sens. 

Această necesitate se activează (intră în funcţiune) încă din primele faze ale existenţei 
ființei ca pui, şi are rolul primordial în deprinderea/ copierea comportamentului adulților (în 
faza inițială), iar ulterior, când ființa creşte şi încep să funcţioneze „procesele psihice” 
superioare (afectivitatea, raţiunea, conştiinţa), tot această necesitate creează impulsul şi 


motivația necesară proceselor educaționale (şi autoeducaţionale). 


5"Necesităţile de cunoaştere 


Reprezintă nevoia fundamentală ce caracterizează toate ființele dotate cu libertatea 
autodeterminării şi a devenirii de sine. Omul este prima entitate din lanţul evolutiv, care 
resimte puternic activarea acestui nivel în întreaga sa plenitudine, chiar dacă, anumite aspecte 
ale necesităţilor de cunoaştere le întâlnim şi la unele animale. Şi e normal să fie aşa dacă 
avem în vedere că pe acest nivel se manifestă una dintre Cerinţele Sinelui — anume aceea de 
lumină, de orizont, de orientare. (Pentru detalii recomnadăm din nou „Psihologia Fiinţei...” ) 

Vedem astfel la majoritatea animalelor, mai ales în perioada copilăriei, cel mai pregnant 
evidenţiată necesitatea de cunoaştere, manifestată în procesul de investigare a mediului 
înconjurător, de a interoga lucrurile şi fiinţele din spaţiul acestuia, de a pune înrebări şi a 
obține răspunsuri menite a contura o anumită experiență de viaţă. Puiul animalului este prin 
excelenţă o ființă dotată cu posibilitatea de a se mira. Dar mirarea lui este orientată 
unidirecţional, înspre exterior, înspre mediu, devenind astfel curiozitate. Curiozitatea 
reprezintă impulsul manifestat ca necesitate a Sinelui de a cunoaşte şi a se raporta la tot ceea 
ce întâlneşte în mediul său de viaţă. 

Abia la fiinţele umane (când Sinele, deci este la un nivel superior de evoluție — şi de aceea 
nu se manifestă la vârstele mici, Sinele făcându-şi simțită prezenţa între 14 şi 21 de ani), acest 
impuls devine bidirecțional, fiind constituit deopotrivă dintr-o curiozitate exterioară şi o 
interogaţie internă. Altfel spus, ființa explorează mediul, descoperă şi ia contact cu lucrurile 
de aici, învaţă în mod primar cum să se poarte cu fiecare (ca şi animalele dealtfel) pe baza 
proceselor foarte bine observate de Pavlov şi care au legătură cu instinctul, adică aceea 
conştiinţă comună a speciei, de asemena observată de Jung şi denumit mental colectiv. Însă în 
afară de acestea, ființa-om îşi doreşte să cunoască legăturile dintre lucruri, locul şi rostul 
fiecăruia, legile care guvernează procesele observate; de asemenea el vrea să determine 
rostul său personal precum şi sensul vieţii sale. Pentru aceasta constatările, informaţiile 
obținute din exterior sunt supuse unui proces de analiză şi sinteză cu ajutorul minţii sale şi 
mai mult chiar raportate la valorile şi răspunsurile pe care le descoperă în profunzimea 


universului interior. 

Până la stadiul animal ființele învaţă să se raporteze la lucrurile exterioare şi să se 
orienteze în mediu, în vederea actualizării, a satisfacerii trebuințelor de pe nivelele văzute 
până aici. Însă ele nu au Conştiinţa de Sine, astfel că cea mai mare parte a funcțiilor de 
supraviețurie, adaptare, integrare, comuniune, comunicare etc sunt preluate de Spiritul-grup 
sau al speciei şi manifestate sub forma automatismelor, a instinctelor. Ceea ce face puiul 
animalului în perioada de învăţare a „regulilor jocului” potrivit speciei aparținătoare, este să-şi 
reamintească, să-şi reactiveze aceste deprinderi specifice. 

Aţi observat, poate, că, în copilărie un pui de lup şi unul de căprioară se raportează unul la 
altul ca de la ființă la ființă; ei încă nu ştiu ce roluri joacă pe scena vieții prezente până când 
vor creşte şi se vor activa deprinderile propriei specii. În stare naturală procesul este accelerat 
prin copierea comportamentului părinților sau celorlați membrii ai speciei şi abilitățile 
instinctuale sunt actualizate prin exersare. Crescut în alt mediu decât cel propriu speciei lui, 
puiul de animal nu va descoperi cine este cu adevărat decât târziu, la maturitae, când conțiința 
colectivă — sub forma sublimată a instinctului — îi va spune anumite lucruri despre el. Dar 
până atunci, respectiva ființă, crescând într-un mediu străin, va fi putut deprinde cu totul alte 
obişnuințe; va fi putut învăța despre ea că este altceva/alteineva decât îi spune instinctul. 
Acest lucru se observă cu atât mai pregnant, cu cât fiinţa-animal este mai înaintată pe cale 
evoluţiei şi se întâlneşte sub forma proceselor de Jomesticire şi dresare. 

De fapt ambele procese reprezintă modalităţi prin care fiinţele aparținătoare diverselor 
specii sunt scoase din mediul lor natural şi, venind în contact cu o specie mai avansată, vor fi 
influențate de regulile şi conduitele acesteia. Astfel, de exemplu animalele din gospodărie 
primesc un nume, un loc şi un rost; sunt învăţate să dezvolte şi exerseze animite abtitudini 
străine speciei lor; dobândesc un alt statut şi o altă personalitate; dar cel mai important, sunt 
educate să dea uitării impusurile/pornirile venite din conştiinţa colectivă şi să se conformeze 
noilor responsabilități superioare pe care le solicită statutul lor. 

Cu cât este mai avansată evolutiv respectiva ființă-animal, adică mai apropiată de stadiul 
uman al conştientizării de sine, pe atât de multe lucruri noi, străine speciei sale, va putea 
învăţa, procesul acesta ducând la o dezvoltare mai mult individualizată, a entității deci, şi nu a 
speciei. O astfel de ființă (să ne gândim la câinii de apartament, pentru că sunt mai apropiaţi 
de felul cum percep fiinţele-umane lumea şi viaţa, decât alte finţe-animal precum pisicile, ori 
elefanții, ori vacile), va avea o gamă destul de largă de trebuinţe, de la cele primare la cele 
superioare ale valorizării de sine ca entitate unică, în calitate de personalitate, deci (a se vedea 


mai jos trebuinţele nivelului 6). 


In ceea ce priveşte necesităţile de cunoaştere ele se vor exprima deopotrivă în nevoia de 
orientare, de cercetare şi decoperire, de orizont, de libertate, însă numai la ființele umane; şi 


mai ales începând dinspre jumătatea stadiului de evoluţie în sus, se vor manifesta mirarea 

interogativă şi reflexia interiorizată. De abia de acum ființa va începe să mediteze asupra 
rosturilor şi sensurilor celor ce le percepe în mediul său nu doar cu simţurile fiziologice (cele 
cinci simţuri clasice) ci şi cu Simţul Astral, cu Simţul Minţii, cu Intuiţia ori simţurile 
superioare: al Transcendenței (al Sacrului), al Unificării etc. 

Trebuie să observăm, de aceea, că nivelul trebuințelor de cunoaştere nu are decât parțial 
legătură cu forțele mentale, pentru că el nu se referă doar la înmagazinarea de informaţii şi 
descoperirea conexiunilor logice dintre acestea. Ci presupune o necesitate de încadrare 
armonică în lume şi în viaţă; de trăire în echilibru cu mediul, de adaptare — în toate 
structurile proprii — la ordinea, la cosmosul exterior. De edificare a unui sistem propriu de 
valori, un univers al său, propria Realitate care să-i fie deopotrivă confortabilă şi utilă 
procesului de dezvoltare personală, dar care, totodată, să fie viabilă: adică să poată prinde 
viață, să poată exista în cosmosul exterior, alături de Realităţile tuturor celorlalte fiinţe şi să 
poată, de asemenea supravieţui fără a fi denaturată de interacțiunea cu acestea. Este vorba 
deci de procesul simbiozei comune şi universla-sinergice dintre toate ființele conlocuitoare ale 


ecosistemului terestru. 


6” Necesităţile de valorizare (Stima de Sine) 


Este domeniul a tot ceea ce are legătură cu zrebuința interioară de putere, de punere în 
valoare, de demnitate proprie. Presupune deci existența (câştigarea şi permanentizarea) 
sentimentului (a trăirii interne) de respect de sine din partea celorlalți, de apreciere şi 
recunoaştere, de validare a propriilor conduite de către un altul. Altfel spus, fiinţa priveşte în 
ochii celuilalt (fie el seamăn din aceeaşi specie sau nu) pentru a se descoperi pe sine, la 
adevărata valoare, aşa cum o regăseşte în sufletul aceluia. 

Pe nivelul anterior, am văzut, întrebarea „cine sunt?” şi „ce rost am?” era adresată 
universului exterior, componentelor şi structurilor acestuia. Însă ele i-au oferit ființei un 
răspuns rece şi distant, i-au descoperit un rost abstract, cu bătaie lungă, îndepărtat în viitorul 
devenirii sale şi pierdut într-o mare aglomerare a miliarde de alte fiinţe şi lucruri, fiecare cu 
rostul său. Acum însă ființa umană doreşte a se concentra asupra sa înseşi. În universul mare 
descoperit anterior o pândeşte riscul disoluţiei, al „topirii” printre celelalte lucruri, al pierderii 
importanței de sine. De aceea se impune cu necesitate găsirea cât mai urgent a unui centru de 
greutate propriu, care să-i dea stabilitatea şi echilibrul în această mare externă a 
transformărilor continue şi totodată o axis mundi, o direcţie valorică absolut proprie de 
dezvoltare, o lege a sa personală ce merge înainte luminându-i calea şi deschizându-i drum 


printre multitudinea de lucruri, forțe, ființe din universul înconjurător. 

Începând cu nivelul 6, deci, ființa îşi începe propriu zis procesul construcţiei valorice de 
sine. Până acum a cunoscut ce o leagă de alte lucruri şi valori; din acest moment însă îşi 
doreşte a ieşi din jocul condiționărilor universale, luându-şi destinul în propriile mâini şi 
câştigându-şi libertatea de acțiune, decizie, manifestare după propria sa voinţă. 

La nivelul 4, am văzut că fiinţa îşi identifica sensul existenţei sale cu cel al colectivităţi. 
Toate actele, gesturile, gândurile, optica sa de viaţă, felul de a fi etc, erau reproduse după 
regulile generale ale acestei colectivităţi. Căci ea, colectivitatea, reprezenta chiar fundamentul 
existenţei individului, în afara căreia acesta s-ar fi simţit total dezrădăcinat; şi-ar fi pierdut 
sensul existenței sale. 

La nivelul 6 însă, după ce „a deschis ochii” minţii şi sufletului descoperind lumea şi 
multitudinea de raporturi, de lucruri, de posibilităţi şi transformări ce se petrec necontenit în 
universul exterior, ieşind altfel spus din limitele restrânse ale zidurilor colectivităţi şi putând 
acum privi în orizonturi îndepărtate, în sufletul individului se naşte dorința de a şi atinge 
aceste orizonturi; nu doar de a le contempla de la distanță, ci de a experimenta, de a trăi 
realităţile existente acolo. Căci fiecare fiinţă este prin definiție un Călător-explorator, iar 
devenirea nu reprezintă altceva decât Marea Trecere a fiinţei dinspre potență spre 
actualizare, spre existenţă, spre împlinirea de sine. 

Aici începe cu adevărat drumul ei în viaţă, cea de-a doua naştere: construcția de sine. 
Fiindcă sub atracţia mirajului orizonturilor, ființa va lupta cu toate greutățile ieşite în cale; 
va descoperi ce puteri are, ce capacități îi lipsesc, ce atitudini şi strategii trebuie să adopte 
pentru succesul înaintării: se va antrena continuu în procesul de autoperfecționare; îşi va 
dori mereu să fie mai puternică, mai iscusită, mai capabilă. După câţiva paşi realizaţi astfel 
spre obiectivele propuse, va câştiga încredere în sine; după mai multe victorii reuşite, va 
dobândi gustul succesului. Acestea două o vor determina să se străduiască şi mai mult în 
dezvoltarea proprie, să-şi propună şi mai multe realizări, dar şi să lupte cu toată enrgia sa. 
Eroismul, virtutea personală, încep a prinde viață. Respectul de sine o propulsează spre 
nivele înalte e trăire şi încredere. De acolo de sus, din turnul său de fildeş lumea de jos nu are 
decât o singură valoare: aceea de a-i pune în evidenţă măreţia, strălucirea, gloria personală. 
Fiinţele, lucrurile din universul exterior contează doar ca probe, ca şi competitori ce trebuie 
învinşi, depăşiţi pentru atingerea obiectivelor individuale şi pentru savurarea succesului 
personal. 

Nivelul 6 este mediul cel mai prielnic pentru construcția şi fortificarea Personalităţii. 
Din toate bătăliile purtate, din victorii şi înfrângeri, din experienţele parcurse, fiinţa desprinde 
anumite învățăminte, trage anumite concluzii şi îşi stabileşte valorile, principiile, regulile şi 
strategiile proprii. Acum nu mai copiază, nici nu mai împrumută sisteme străine, ci îşi 


construieşte propriul univers valoric, precum o casă a sufletului edificată prin puterea 


27 


Aurelian Burcu Piramida Trebuinţelor Umane Fundamentale 


individuală: Caracterul. Dacă observă, analizează, descompune şi recompune lucrurile din 
universul exterior, dacă interacționează cu acestea mai blând (în asociere) ori mai brutal (în 
competiție), dacă se raportează din când în când la ele, este doar pentru a experimenta şi 
învăța, pentru a dobândi cunoştinţe noi despre capacitățile sale, despre cheile succesului, 
despre sporirea performanţelor personale, despre creşterea şi împlinirea de sine. 

La nivelul Caracterului (a se vedea volumul „Psihologia Fiinţei...”) toate aceste puteri 
dobândite sunt apoi armonizate şi stabilizate, echilibrate între ele şi integrate într-un sistem 
unitar. De aici îşi va extrage în fiecare moment al Călătoriei prin viaţă deopotrivă energia, 
forța, iscusinţa, încrederea în sine, demnitatea personală, echilibrul şi mobilitatea necesară 
spre a putea ține piept lucrurilor, a se putea strecura printre, ori a trece peste ele, a-şi putea 
continua drumul dezvoltării personale, al împlinirii de sine prin atingerea Obiectivelor şi 
totodată spre a putea să-şi afirme şi impună identitatea proprie şi unică, în fiecare moment 
al călătoriei, pretutindeni în universul exterior şi interior precum şi în fața tuturor 


componentelor acestui univers dublu. 


În această categorie distingem două tipuri de necesităţi care se presupun reciproc şi se 
intercondiționează: pe de o parte dorința de încredere în forţele proprii care să asigure 
succesul în faţa unor probleme complicate ale vieții, sentimentul de putere, de adecvare, de 
siguranță, capacitatea de a înfrunta dificultățile vieţii, al cărui corolar este sentimentul de 
independenţă şi libertate. Deci omul are nevoie să fie el însuşi, autonom şi responsabil de 
propria sa viață. 

Pe de altă parte, includem aici dorința de prestigiu, de reputaţie, de respect, recunoaştere 
şi apreciere din partea celor din jur. Cercetările efectuate de Alfred Adler au dovedit cu 
prisosință — fapt pe care îl putem experimenta şi noi, fiecare, individual cu privire la propria 
viaţă — caracterul puternic distructiv (pentru ființa umană, dar nu numai) al sentimentului de 


inferioritate, de slăbiciune, de neajutorare în faţa vieții. 


1”Necesităţile de creație 


Până la acest nivel putem spune — dacă ar fi să definim într-un cuvânt toate celelalte trepte 
ale Piramidei — că omul s-a căutat pe sine însuşi. În lume (societate), în viaţă, în univers, în 
lucruri, pretutindeni unde paşii cugetului său i-au permis a se îndrepta. A fost purtat pe braţe 
de semenii săi şi la rândul lui a dăruit sprijinul, dragostea şi afecțiunea sa atunci când rosturile 
naturii i-au maturizat sufletul. A călătorit prin lume, a descoperit pământul şi rostul lucrurilor, 
a cercetat universul. În ochii seamănului ca şi în stelele cerului, el a căutat răspunsuri despre 


sine. Şi-a oglindit chipul în rosturile acestora spre a-şi înțelege şi asuma rostul său propriu. 

Dar ce a descoperit acolo erau numai imagini; parțiale, inexacte; deformate de atâtea himere 
ale lumii, legate strâns de sufletul său. 

Trebuia să găsească un alt sistem de referință. Şi atunci l-a descoperit pe Meşterul 
Manole. Manole înălțase multe mănăstiri; cele mai frumoase din lume. Dar încă nu o zidise pe 
aceea a lui. Oamenii se bucurau de creaţiile sale, însă el le simțea goale, reci, distante. Simple 
alăturări de pietre: forme moarte. Manole era neîmplinit; pustiit de sine însuşi la fel ca şi 
aceste forme. Îi cere lui Dumnezeu sfatul, reţeta împlinirii; formula magică a creaţiei; pentru 
că în lipsa ei edificiul autentic nu putea prinde viaţă. Şi Dumnezeu i-a spus: trebuia să pună 
sufletul său la temelia zidirii (Ana este simbolul vieții lui Manole). Trebuia să învețe a dărui; 
a face darul suprem al vieţii: propria sa existență. Aceasta este reţeta şi arta creaţiei. 

Întocmai lui Manole, fiecare om se poate descoperi pe sine în măsura în care se 
reproduce în creaţiile sale. Pe cât de mult pune din sufletul său în ele, pe atât vor fi acestea 
mai vii şi-l vor oglindi mai fidel, iar el va deveni mai împlinit în viaţă şi în lume. De la 
creația materială, la cea biologică, la cea spirituală; creaţia este una singură şi manifestă 
un raport al omului cu sine însuşi — puterea lui de a se dărui. Fiindcă dintre toate fructele 


pământului, omul este singurul care sporeşte prin epuizare. 


8. Necesităţile de Identitate 


Am grupat sub această titulatură toate acele trebuinţe ale ființei umane care converg spre 
descoperirea şi cunoaşterea de sine autentică. Până acum, pe celelalte nivele, anterioare, omul 
a căutat a se descoperi în lucrurile aparținătoare universului exterior (semeni, alte ființe, 
obiecte, fenomene etc.). Pe nivelul 7, al creației, descoperă că, pentru ca imaginile chipului 
propriu observate în lumea înconjurătoare să fie cât mai reale, este nevoie de o reflectare 
profundă a sufletului său în esenţa acestora, este nevoie de trans-punerea sa ca ființă în 
trupul, în formele lucrurilor exterioare. Este nevoie de manifestarea sa ca şi creator de valori. 
Însă oricât de fidele ar fi aceste trans-puneri exteriorizate în lucruri, oricât ar fi de mare 
numărul „chipurilor cioplite”, omul tot va trăi nemulțumirea fundamentală de a nu fi găsit 
răspuns la întrebarea despre esenţa şi identitatea obiectivă a sa însuşi. Imaginile descoperite 
în lucruri îi arată mai mult „ce poate” şi mai puțin „ce este”. Nevoia de esență, de 
autocunoaştere autentică rămâne încă prezentă. E adevărat că acum omul ştie cu mult mai 
multe aspecte evident definitorii pentru propria sa fiinţă. Dar toate aceste aspecte au caracter 
de reprezentanță; ele sunt purtători de cuvânt ai ființei şi numai uneori, şi doar într-o anumită 
măsură, fideli. Pe nivelul 7 omul se descoperă pe sine ca şi creator potenţial de universuri. 
Întreg mediul exterior simte că îl poate transforma după propria-i voinţă; înțelege că toate 


lucrurile sunt legate prin norme şi se încadrează în anumite ordini mai mult sau mai puțin 

generale. Că el însuşi, în măsura în care cunoaşte legile şi raporturile dintre lucruri, poate fi 
creator de noi cosmosuri. Lumea înconjurătoare, universul fizic i-o dovedeşte cu prisosință. 
Realitatea materială (biologică şi energetică), precum şi realitatea socială s-au lăsat modelate 
de mâna sa, după propria-i voință şi în funcție de limitele (sau posibilităţile) cunoaşterii la un 
moment dat. Aceste două realități au fost pentru el mediile de lucru şi antrenament. Erorile 
uceniciei au prins contur în lumea exterioară pentru a purta peste timp — prin suferința 
aferentă — mesajul lor de înțelepciune spre folosul întregii specii umane. 

Dar evoluţia îşi urmează cursul ei firesc şi omul se regăseşte într-o bună zi matur, 
echilibrat, puternic, şi mai ales înțelept, educat. Este acum pregătit să realizeze o nouă 
descoperire crucială: dacă el poate crea sau măcar modela universuri exterioare, de ce nu ar 


putea, cel puțin în aceeaşi măsură să modeleze — sau chiar creeze — universul său interior? 


Începând cu nivelul 8, deci, fiinţa umană constată că nu contează atât de mult ce este, cât 
ce poate să devină. Omul se descoperă ca fiind propriul său creator. El depăşeşte natura şi 
stăpâneşte forțele acesteia. Constată că întreg universul înconjurător îi este dat ca sursă de 
inspirație şi material de lucru pentru a edifica astfel propria sa identitate. Manole din el nu se 
mai caută pe sine, ci se edifică. Omul devine astfel propriul său arhitect. El este cel ce 
trasează planurile şi tot el cel care înalță zidurile. În funcție de grandoarea edificiului vor 
trebui turnate fundaţiile. În funcție de înălțimea aspirațiilor va fi şi volumul de muncă şi 
cantitatea de moloz, însă şi multitudinea nivelelor şi splendoarea panoramei ce se deschide 
sufletului în faţa vieții. 

Fiinţa umană se clădeşte precum orice creaţie: e nevoie de materiale, de cunoaştere şi 
iscusinţă, de planuri corespunzătoare, de muncă şi efort pe măsura acestor planuri. 

Pe nivelul 8 omul are o singură realitate în vizor, iar dimensiunile, precum şi conţinutul 
acesteia ştie că nu le poate împrumuta de niciunde altundeva. Trebuie să le producă singur. 
Cel mult se poate inspira din universul exterior. Toate lucrurile (fiinţe, evenimente, fenomene, 
etc.) pe care le întâlneşte pe drumul vieţii sale, le priveşte acum ca oportunități şi utilități în 
acest demers: al edificării proprii sale identități. 

El este acum asemeni gospodarului ce strânge pe lângă propria casă toate lucrurile 
necesare satisfacerii unui întreg complex de trebuinţe. Fiindcă omul contemporan este o ființă 
multireferenţială; el este un fluviu ce se reculege din nenumărate pâraie, şi o realitate alcătuită 
din multiple perspective. Fiecare dintre aceste rădăcini ale sale îşi are importanța capitală, 
fiindcă doar împreună pot da naştere trunchiului numit ființa umană. lar acesta este numai un 
început. Finalitatea şi împlinirea omului vine din puterea lui de a rodi şi bucura cu fructele 
sale o lume întreagă. Pe cât de frumoase şi înmiresmate sunt florile în anotimpul edificării de 


sine, pe atât va fi de îmbelşugată recolta în cel al dăruirii. 

Pe nivelul 7 omul deprinde meşteşugul sacrificiului şi renunțării la sine pentru a se pune 
în creația dăruită apoi celorlalți. 

Pe nivelul 8 el înţelege că nu poți culege dacă n-ai semănat mai întâi; că talentul dăruit 
de divinitate trebuie înmulțit, iar că adevărata sa măsură constă în capacitatea de a creşte şi 
dezvolta potențialul înnăscut, pentru că numai aşa va avea cu adevărat ceva de dăruit lumii şi 
vieții. 

Împlinirea de sine se naște numai din această acţiune permanentă de a rodi şi a dărui. De a 
se dezvolta mereu şi a bucura necontenit lumea şi viața cu îmbelşugate fructele sale, crescute 
din seva proprie după puterea de pătrundere a rădăcinilor în lutul existenței şi după aspirația 
ramurilor spre înălțimile cerului. 

Pentru că într-adevăr pe nivelul 8 coexistă nevoia de autocunoaştere (în sensul profund 
metafizic, al rădăcinilor) cu aceea de autocreaţie (edificarea propriei identități obiective, 
independent de influenţele lumii) şi cu nevoia împlinirii de sine. 

Împlinirea de sine reprezintă legea de bază şi necesitatea centrală care pune în mişcare şi 
direcționează toate procesele evoluţiei la nivel cosmic. Dacă privim în lumea Naturii ( cel 
puţin la formele de viaţă accesibile nouă ca înțelegere) observăm că fiecare specie tinde în 
mod automat (instinctiv) să-şi manifeste în existența exteriztă natura sa interioară, acel ceva 
aparte, specific şi original care o deosebeşte de toate celelalte elemente ale mediului 
înconjurător. Însă omul este o ființă individualizată; a depăşit de mult cadrele limitate ale 
speciei, chiar dacă amprentele acesteia se mai resimt încă. Iar pe nivelele superioare: 6, 7 şi 8 
el luptă pentru descoperirea, afirmarea şi mai apoi (aşa cum am văzut) reconstruirea, 
remodelarea unei identități proprii. Omul este deopotrivă o specie şi un element singular. 
Dar mai presus de toate el este o potenţialitate în continuă devenire; o misiune împlinită şi 
mereu de împlinit. 

Câinele sau panseluţa, stejarul sau elefantul se nasc astfel şi rămân toată viaţa în elementul 
lor natural. Omul, în schimb, nu se naşte om; el vine pe lume numai ca potenţialitate, ca aluat 
din care lumea, viaţa, întâmplarea — oricine în univers — pot modela orice formă. Însă cel mai 
important: el însuşi poate lua orice formă prin proprie voinţă. Poate împrumuta orice chip şi 
juca orice rol pe scena vieţii. Şi numeroase vor fi deopotrivă rolurile şi chipurile împrumutate 
până când, pe nivelul 8 va înţelege că în sfârşit a sosit momentul de suficientă maturitate, 
când necesitatea de a-şi făuri propriul chip, unic şi irepetabil se manifestă ca cerință 
fundamentală a vieţii. De acum omul nu va mai fi un doar un rol într-o piesă, ci deopotrivă un 
scenariu întreg, precum şi cel ce trasează cadrele acestui scenariu. Aceeaşi trebuință naturală 
şi universală a împlinirii de sine îşi pune din nou cuvântul, însă de data aceasta nu mai 


reprezintă cerința unei specii, ci vocea conştiinţei individuale. 

Omul este făuritorul propriului său destin. Şi el descoperă această condiție individuală şi 
universală pe nivelul 8. Jar ca orice arhitect este şi rămâne responsabil de edificiul născut din 
efortul său. El înţelege că participă organic şi funcţional la constituirea unui întreg şi mai 
mare; simte că de buna sa dezvoltare, de progresul său corect, depinde întreaga stare de bine 
a universului în care ființează. Că toate lucrurile sunt legate unele de altele în țesătura vieții 
şi numai împreună cu alte fiinţe, dăruindu-se, luptând şi muncind pentru ele, poate fi asigurat 
progresul şi binele tuturor, precum şi împlinirea individuală a fiecăruia în parte. Omul 
descoperă astfel în sine valența, puterea şi responsabilitatea (îndatorirea) de reformator. 

În funcţie de standardul propriei dezvoltări la această responsabilitate precum şi nevoia 
manifestării valenţelor de reformator pot lua o formă sau alta, pot acoperi o arie mai largă sau 
mai restrânsă. Poate cuprinde un partener de viață, o familie sau o întreagă umanitate; poate 
viza plantele sau animalele; sau copiii orfani ori instituţiile sociale; poate urmări progresul 
culturii, al ştiinţei sau al peresoanei umane. Pretutindeni în jurul său omul descoperă, în toate 
formele de viaţă, posibilități de a face util, oportunităţi şi responsabilități de a contribui, 
după propria-i natură şi măsură la mersul înainte al lumii. 

Pentru că în această operă de reformare îşi află el menirea şi împlinirea; creşterea şi 


dezvoltarea propriei identități, realizarea de sine în viaţă şi în lume, prin viață şi prin lume. 


9. Necesităţile de Spiritualitate 


Această categorie de trebuințe are un specific aparte şi unic. Aşa cum s-a putut observa 
până aici, în general, există o repartiție destul de clară şi o diferențiere relativ exactă a 
categoriilor de trebuinţe, ele neamestecându-se şi neconfundându-se unele cu altele. Singurele 
raporturi permise şi care se realizează între acestea sunt de alăturare a efectelor, în mod 
cumulativ, întocmai precum fascicolele de lumină, fiecare pe frecvenţa ei proprie, se alătură 
pentru a da naştere unei raze. 

În cazul necesităţilor de spiritualitate, însă, avem de a face nu cu o concentrare a lor pe un 
anumit palier (nivel) ci dimpotrivă, cu difuzia acestora pe întreaga Piramidă. În cadrul 
fiecărui nivel şi în fiecare etapă a dezvoltării fiinţei în stadiul uman, a existat atracția către 
dimensiunile transcendente ale realității; sentimentul sacrului, a ceva ce stă dincolo de toate 
lucrurile, dar este în acelaşi timp în ele, constituind esența acestora comună; trăirea mistică 
a vieții ca valoare în sine. 

Indiferent că era un Simplu păstor sau culegător, ori că a dezvoltat civilizații 
impunătoare, că este la începutul existenţei sale ca elev la Școala evoluţiei sau se află în 
preajma absolvirii, omul se simte instinctiv parte organică a Marelui Univers, la creația 


căruia participă clipă de clipă prin ființa, existenţa şi acţiunea sa. Diferenţa constă numai în 


32 


Aurelian Burcu Piramida Trebuinţelor Umane Fundamentale 


înțelegerea acestei unități ancestrale ce stă la baza întregii vieţi; înțelegere care sporeşte o 
dată cu trezirea conştiinţei de sine, cu descoperirea universului, a semnificației şi rosturilor 
tuturor lucrurilor înconjurătoare, a identității proprii. 

Astfel indiferent că trebuința sa centrală se află pe nivelul 4 (al sociabilității) sau 7 (al 
creaţiei), omul simte în tot ceea ce face nevoia de a se raporta la o Forţă superioară, 
transecendentă lumii fenomenale, o putere care să legitimeze şi susţină toate intreprinderile 
sale din lumea asta. Fiindcă el este şi rămâne mereu, indiferent de rolul social pe care îl joacă 
la un moment dat (sau de nivelul său de evoluţie la şcoala vieţii), o ființă duală: deopotrivă 
spirituală şi fiziologică, deopotrivă divină şi pământească. Aşa cum recunoştea Pascal: 
“adevărata măreție a omului este să poarte în sine deopotrivă raiul şi infernul, neantul şi 
eternitatea”. Findcă până la urmă aceasta este adevărate condiţie a omului: să fie o punte între 
pământ şi cer, să ridice prin munca şi dăruirea sa pământul spre cer şi să aducă prin puritatea 
sufletului său cerul spre pământ. 

Necesităţile nivelului 9 reprezintă până la urmă o culme a condiţiei umane: aceea de ființă 
liberă. Însă această libertate — şi deci actualizarea maximă a nevoii de spiritualitate — deşi se 
resimte pe fiecare dintre nivelele inferioare, se produce însă, în totalitatea sa doar aici. Pentru 
că, în momentul activării nivelului 9 omul simte cu cea mai mare pregnanță nevoia de a da 
curs divinității din ființa sa cea mai profundă. Deşi trăieşte în continuare purtând în sine 
germenii infernului, fiinţa umană aspiră spre eden. Dar nu ca realitate exterioară, străină lui, 
ci, acum trecut prin nivelul al 8-lea în care descoperă puterea şi necesitatea de a fi arhitectul 
propriei sale deveniri, omul descoperă de data aceasta modelul tainic după care trebuie să 
traseze schițele şi să înalțe edificiul fiinţei sale. Raiul, de-acum este în sufletul său. Înainte de 
a putea cu adevărat schimba ceva în realitatea exterioară, omul înțelege că trebuie să se 
transforme pe sine după anumite rigori ale devenirii cosmice, pe care acum le percepe tot mai 
clar ca fiind la baza întregii arhitecturi a lumii şi universului. El descoperă fraternitatea sa cu 
întreaga lume vie, şi înţelege că o singură fiinţă se manifestă în toate câte sunt, diferenţiate 
doar prin game armonioase de forme slujind unele altora în procesul transformării spre 


trepte superioare ale evoluţiei vieții. 


10. Nivelele de vârf: 10, 11 şi 12 


Tratarea Nivelelor Piramidei se opreşte aici. Deşi are 12 trepte, numai primele 9 categorii de 
Trebuinţe Fundamentale sunt active în prezent. Ceea ce nu înseamnă că ele se şi actualizează. 
Diferenţa dintre cele două concepte este semnificativă şi trebuie luată în calcul pentru evitarea 


confuziilor. 

Activarea nivelelor se realizează prin procesele naturale ale evoluţiei pe Terra; aceste procese 
nu sunt supuse controlului speciei umane, ci numai şi numai regulilor după care se desfăşoară 
mecanismele şi progresul tuturor ființelor la Şcoala Planetei. Reglarea acestor mecanisme şi 
coordonarea proceselor, precum şi activarea nivelelor se realizează prin intermediul Modelatorilor 
Evoluţiei (Forţele Cosmosului, Naturii şi Fiinţei umane înseşi) dar ținând cont de gradul de 
dezvoltare al participanților la procesele educaționale: de ființele umane. Pentru că există o 
corespondență directă între gradul de evoluție atins de ființa umană, reflectat în Nivelul 
Conştiinţei individuale (a se vedea “Psihologia Fiinţei...”) şi numărul de nivele active pe 
Piramidă. Întrucât, în momentul de față omenirea terestră se plasează ca nivel între limitele 4 — 9, 
cu media ponderată în urcare de pe 6 — 7 spre 7 — 8, este evident faptul că trebuinţele nivelelor de 
vârf (10, 11, 12) nu îşi pot face însă simțită prezența. 

Pe de altă parte trebuie să distingem activarea (aşa cum am văzut-o mai sus) de actualizare. 
Actualizarea reprezintă procesul prin care, în mod particular, o anumită ființă umană dă curs 
trebuințelor de pe un anumit nivel sau mai multe, satisfăcându-le. Actualizarea presupune deci 
existența activă dar potenţială a trebuinţelor, care ulterior prin alegerea/opțiunea omului pot fi 
împlinite/satisfăcute sau nu, în această din urmă situație ele rămânând în stadiul de latență, de 
potenţialitate. 

În momentul actual al dezvoltării speciei umane pe Terra, sunt deci activate 9 nivele din 
totalul de 12, dintre care, de la caz la caz, fiecare om în parte poate actualiza un număr mai mare 
sau mai mic dintre acestea, restul rămânând în stare latentă, adică potențială. Actualizarea 
trebuinţelor reprezintă un proces sinergic şi continuu, astfel încât graficul piramidei reprezintă o 
fluctuaţie neîntreruptă deopotrivă în intensitate şi amplitudine, variind de la un moment dat la altul 


al existenței ființei umane (a se vedea şi explicaţiile în continuare). 

CAPITOLUL III 
ASPECTE GENERALE ŞI COMUNE PRIVIND TREBUINŢELE 


1. Asupra simbolismului numeric 


Am văzut în secțiunile anterioare unele aspecte privind cele 9 nivele activate ale Piramidei 
Trebuinţelor Fundamentale, din totalul de 12 câte sunt specifice pentru Fiinţa umană. 

Iniţial Maslow grupase aceste trebuinţe în 5 categorii, inspirat fiind de valoarea simbolică 
a numărului, care în tradiţiile hermetice reprezintă cifra omului. Şi într-adevăr, aşa cum am 
arătat şi cu altă ocazie, evoluţia vieții umane este guvernată de 3 mari numere: 5, 7 şi 12. 
Aceste numere însă nu se referă la omul ca ființă, ca elev la şcoala vieţii, ci reprezintă cicluri, 
etape ale organizării procesului educaţional în întregime. Deci ele îşi pun amprenta asupra 
instrumentelor şi dotărilor Şcolii Planetare a Terrei, mai mult decât asupra ființelor în sine. 
Reprezintă forţe ce structurează omul ca specie biologică, nu fiinţa spirituală locuitoare la un 
moment dat a organismelor umane. 

Astfel numărul 5 corespunde etapei de evoluţie planetară în care omenirea a intrat o dată 
cu venirea lui Isus. Anterior numărul 4 structurase marile civilizaţii post-atlante (cu excepția 
celei egiptene): asiro-babiloniană, chineză, hindusă şi greco-romană. O dată cu trecerea în 
etapa numărului 5 omul a avut posibilitatea să modeleze (sub influența forțelor de acest 
număr) personalitatea sa individuală şi unică. El parcurge procesul de separare din cadrul 
masei, de rupere față de valorile clasice, de încălcare a regulilor sociale inspirate de ordinea 
cosmică, de cădere în necredință etc. Acum se declară moarte zilelor; se pun bazele lumii 
pământului; omul caută să cunoască şi transforme natura şi societatea, după propria sa voință 
şi pricepere, refuzând modelele impuse de alte autorităţi: tradiţie, biserică, forțe politice etc. 
Începând cu Aristotel se nasc ştiinţele lasice (laice, atee, “necredincioase”, dornice să 
descopere singure realitatea). 

Timp de două milenii omenirea s-a aflat în această epocă a numărului 5 corespunzătoare 
luptei, suferinței, afirmării şi edificării propriei identități; o epocă a catastrofelor şi 
reconstrucției, distrugerii şi regenerării (vechea civilizație chineză o numea Epoca 
Tenebrelor). Omul a fost fiul rătăcitor, necredincios rosturilor părintești, plecat în lume pe 
cont propriu, hoinărind de unul singur, suferind şi în cele din urmă biruind, devenind tot mai 
înțelept cu fiecare pas în plus realizat pe calea vieții 

Finalul mileniului al doilea a găsit astfel, o dată cu trecerea în epoca numărului 6, 
omenirea pe cale de a fi pregătită pentru misiunea acestui număr (reamintim că numerele sunt 
simboluri, sunt “nume de cod”, apelative derivând din Ştiinţele Antice, date unor realități 


extrem de complexe, cu legi universale ce se manifestă pe toate nivelele de organizare a 

Vieţii, de la mineral la zei). Omul începe a-şi afirma de acum responsabilitatea activă, 
creativă şi participativă. Libertatea câştigată în perioada numărului 5 (deopotrivă fizică, 
psihică şi spirituală), autodeterminarea, identitatea (coloana vertebrală), cunoaşterea şi voința 
sunt câteva dintre elementele principale cu ajutorul cărora omul mileniului 3 porneşte în noua 
sa aventură, una dintre cele mai grandioase şi emoţionante căci combină două aspecte 
importante în egală măsură: reîntoarcerea fiului rătăcitor la tatăl său şi edificarea de către 
acesta a propriei sale case după modelul părintesc.(A se vedea şi textele biblice în acest sens , 
precum şi textele cărților sacre ale tuturor civilizațiilor terestre) 

Omul se înțelege pe sine ca fiu al Arhitectului Suprem şi de aceea, având acum experiența 
şi înţelepciunea atâtor greşeli şi suferinţe, porneşte la reconstrucția universului său social, 
deopotrivă cu reformarea propriei sale ființe, după normele generale ale arhitectonicii 
cosmice, în deplină armonie cu tot ceea ce înseamnă viaţă şi ființă în lumea Naturii şi a 
Universului. 

Numărul 6 şi perioada acestuia în care am intrat corespunde Comunităţii Universale. 
Mulţi gânditori ai omenirii, de la Planon încoace s-au încercat în trasarea schițelor unei astfel 
de lumi, însă totdeauna le rămânea ceva pe dinafară: ori refuzau să ia în calcul spiritul, ori 
refuzau materia (ex: Campanella, Morus, Owen, Fourier, Bacon, Saint Simon şi alţii). 
Comunitățile lor erau astfel limitate, truchiate fie datorită specializării (vezi Bacon de ex.) fie 
insuficientei perspective asupra ființei şi condiţiei umane. Fiindcă omul reprezintă un 
complex de realităţi în continuă devenire, un proces de derulare neîntreruptă ca un flux mare 
de forțe ce se originează în nenumărate cursuri adiacente, în nenumărate izvoare. 
(Recomandăm din nou “Psihologia Fiinţei....”) De fiecare dată când refuzăm, să luăm în 
calcul vreunul din acestea, nu facem decât să vorbim despre un om ipotetic şi neexistent în 
realitatea cotidiană. Această stare de fapt a făcut ca, în întregul curs al istoriei, toate 
încercările de a concepe lumea nouă să eşueze, rămânând simple şi nostalgice utopii: pentru 
că ele nu vorbeau despre omul concret, omul prezent clipă de clipă în viaţă şi în lume, 
deopotrivă ființă biologică, psihologică, social-culturală, natural-ecologică şi universal- 
cosmică. Omul acesta real îşi conştientizează rostul său în lume sub aspectul întreitei misiuni 
existențiale: de a se perfecționa continuu ca ființă la Şcoala Evoluţiei, de a juca rolurile 
scenice primite la diverse momente în Spectacolul Lumii şi de a contribui prin forţe proprii şi 
după propria-i măsură la progresul şi buna dezvoltare a celorlalte ființe (înţelese ca fraţi 
spirituali şi naturali, deopotrivă elevi şi ei), cu diverse nivele de trebuinţe, de la cele 
fiziologice (primare) până la cele spirituale (de vârf), toate făcându-şi auzită vocea din 
profunzimea făpturii sale. Omul real are o Natură individuală proprie şi unică pe care trebuie 
să o manifeste activ în universul exterior, trebuie să o exprime afirmându-se astfel pe sine 


spre a realiza dezideratul fundamental al tuturor formelor de viaţă: împlinirea de sine, cel 

mai autentic indicator care măsoară şi îndrumă ființa pe calea corectă a dezvoltării. În acest 
demers firesc al său, de a-şi împlini misiunea existențială (cerința Conştiinţei şi dimensiunea 
cosmică), de a da curs Naturii Individuale şi de a reuşi satisfacerea tuturor celor 9 nivele ale 
Piramidei (după propriul algoritm), omul concret trebuie să-şi orienteze activitatea, aspiraţiile 
şi eforturile spre patru mari orizonturi, numite dimensiuni sau direcţii (perspective) ale vieții 
sale reale: dimensiunea materială, cea socială, cea individuală şi respectiv cosmică. 

Toate acestea numai împreună şi înțelese ca aflate în interacțiune continuă şi sinergică, 
definesc realmente în întregime conceptul de condiție umană. Comunitatea Universală ce se 
va creea în ciclul acesta al numărului 6, va ţine în mod obligatoriu cont de aceste cadre. (A se 
vedea în acest sens, detalii în volumele noastre “Fundamentele consilierii în managementul 
calității vieţii şi condiției umane”, “Devenirea umană şi Polysul în viziunea pitagoreică”, 
“Legile universale ale sistemului psihic”, “Psihologia Fiinţei. Psihologia ecologică integrativă 


a personalităţii” ). 


Maslow s-a lăsat sedus de farmecul mistic al numărului 5 (dealtfel prezent şi în tradițiile 
creştine şi evreieşti) ignorând că acesta se referă în fapt la procesul de învățământ şi nu la 
elevi. Aşa cum am arătat în altă parte (a se vedea “Psihologia Fiinţei...”)  Trebuinţele 
exprimate în exterior sunt expresia (cu excepţia celor fiziologice) a Necesităţilor 
fundamentale ale Sinelui, adică ale ființei înseşi, ce se activează treptat pe măsură ce aceasta 
avansează pe trepte superioare la Şcoala Evoluţiei. Manifestarea lor în lume şi viaţă se 
datorează deci cerinţelor intime ale ființei, unde ele îşi au originea. De aceea nu se vor supune 
numărului 5, ci vor fi guvernate de un alt număr care reflectă mai fidel nivelul de dezvoltare 
al ființei propriu-zise: numărul 12. Ca să înțelegem mai bine putem să facem următoarea 
analogie: numărul 5 ne spune despre nivelul şcolii (ciclul primar, gimnaziu sau liceu) pe când 
numărul 12 ne vorbeşte în mod concret despre nivelul de dezvoltare al unui anumit elev (este 
în clasa a 4-a sau în clasa a 9-a). Pentru că numărul 12 defineşte cele 12 etape de dezvoltare a 
ființei în stadiul uman, corespunzătoare nivelelor de creştere/evoluţie a Conştiinţei pe care noi 
le-am tratat în volumul amintit. 

Şcoala socială, a pământului, este inspirată după cea universală a progresului vieții la 
stadiul uman. Meditând asupra proceselor pe care le observăm aici în societate, prin analogie, 
putem înțelege fenomene mult mai ample, de nivel cosmic, ale creşterii şi dezvoltării ființei la 
stadiul de om. Fiindcă principiul „cum e sus aşa şi jos” reprezintă aplicația Legii universale a 
similitudinii organizării vieţii şi evoluţiei fiinţelor pe nivele ierarhice de structurare a ordinii 
cosmice. 

Cel de-al treilea număr de care am amintit, numărul 7, îşi pune şi el amprenta asupra 
proceselor vieții pe Terra, inclusiv asupra vieții umane, ca o Forţă exterioară, o Forţă 


Modelatoare. Şapte este nivelul atins în evoluția sa de planeta înseşi, fapt ce determină ca 

toate elementele Lumii Naturale să fie organizate ținând cont de acest număr (să ne gândim 
doar la cele 7 culori ale spectrului sau cele 7 note muzicale). Sub acest aspect intră în 
componenţa Forţelor ce modelează Personalitatea venind dinspre lumea Naturii, dar nu ne 
spune nimic despre ființa înseşi sau trebuințele acesteia. Chiar şi trebuințele primare 
(fiziologice) sunt guvernate mai intens de numărul 5, care reflecta stadiul organismelor 


întrebuințate de om şi mai puțin de 7. 


2. Regula de Evolutie a Piramidei 


Omul (şi omenirea) tinde la un moment dat spre accesarea unui anumit Nivel al Piramidei, 
dar Manifestarea lui concretă se conturează la nivelul imediat inferior. Nivelul spre care tinde, 
este cel pe care se realizează Împlinirea de Sine individuală; Nivelul concretizării este cel în 
care trebuie găsite mijloacele de acțiune şi înfăptuită acțiunea propriu-zisă. De fapt primul 
nivel este o virtualitate şi nu deziderat. Nu trebuie căutată satisfacerea lui; el e steaua călăuză, 
ce-l îndrumă pe călător în drumul lui care se desfăşoară pe pământ, nu în cer! Acest aspect 
este foarte important pentru toți cei care lucrează în domeniul dezvoltării umane sau cere sunt 
implicați în raporturi de motivare a omului. Aceştia trebuie să determine la fiecare persoană 
în parte cele două nivele: „al stelei călăuză” şi „al drumului propriu”, adică nivelul 
standardului /cerinţei Sinelui, şi nivelul (imediat inferior) al locului unde persoana în cauză 


(şi consilierul) urmează să identifice mijloacele de acțiune şi să organizeze manifestarea. 


Per ansamblu, la nivelul Terrei, ne aflăm în momentul în care omenirea tinde spre Ng — 
Nivelulul Identităţii, al Regăsirii de Sine, dar se manifestă pe Ny-al Creaţiei. Aceasta 
înseamnă că omul căutându-se pe sine, încearcă să se descopere în Opera sa, adică, altfel spus 
să se creeze, să-şi dea un Chip potrivit priceperii şi voinţei sale. Bineînţeles că nu reprezintă 
decât o Imagine/ o Reflexie a adevăratei sale Fiinţe, care este Sinele. În măsura în care această 
Imagine reproduce mai exact Adevărul (= realitatea Sinelui Individual) în acea măsură Sinele 


este mai mulțumit, mai împăcat. Este ceea ce numim „Implinirea de Sine”. 


De abia cei ce caută realizarea No-Spiritualitatea, „topirea în Oceanul de Viaţă”, „trăirea 
întru Dumnezeu” etc, vor descoperi Identitatea nudă a Sinelui lor real: adică ei înşişi. Este 
ceea ce obțin „misticii” şi în general „elevii”mai avansați la Şcoala Vieţii, care în Planul Fizic 
urmează (prin impulsul natural, firesc, prin cerința Sinelui propriu) o şcoală sau disciplină de 


pregătire spirituală. 

O referire la acest proces de Evoluție a Umanității (şi al Fiinţei la gradul de Om) găsim şi 
în cuvintele lui Isus din Evanghelie: „cel ce se caută pe sine, se va pierde [în chipul lucrurilor, 


n.n] dar cel ce Mă caută pe Mine se va regăsi”. 


În evoluţia omenirii putem vedea cum de la Aristotel s-a tins spre Cunoaştere (N5) dar s-au 
manifestat tendinţe sociale (N4) începând cu filozofii stoici şi până la Revoluţia Franceză; de 
la Renaştere s-a tins spre Creaţie, dar manifestarea s-a situat pe planul Mental, al dezvoltării 


Ştiinţelor, al Cunoaşterii şi al Imaginii de Sine a omului, al Educaţiei universale a omenirii. 


Având împlinite Nivelele inferioare ale Piramidei, adică: un anumit standard de viață, de 
organizare şi siguranță a vieții, o anumită condiţie de integrare şi participare socială (la viaţa 
comunității etc) şi o imagine de sine respectabilă (egalitatea tuturor oamenilor, drepturi şi 
libertăţi, dmnitate socială şi individuală, respect al identităţii persoanei etc), Omul, oarecum 
liniştit din punctul de vedere al Mediului, al Exteriorului, se poate îndrepta spre Interior, 
focalizându-şi atenția spre Sine Însuşi. Prima încercare, la Nz-Creator i-a adus un eşec:o 
imagine falsă, adică Orgoliul de Sine manifestat (exprimat) pe Ne — (al Stimei de Sine) şi al 
cărui efect îl reprezintă deopotrivă crizele globale (militare, sociale, politice) dezvoltarea şi 
haosul ştiinţelor, drepturile/demnitățile şi condiția umană actuală. Secolele XIX şi prima 
jumătate a secolului XX sunt semnificative pentru aceste momente de suferință constructivă, 
de maturizare a umanităţii. Pentru că ele au dus, începând cu această ultimă dată la un salt 
calitativ: omul pătrunde mai mult în interiorul său (aici îşi aduc aportul deopotrivă curentele 
spiritualiste, inclusiv New Age şi dezvoltarea anumitor ştiinţe: fizicile cuantice, cibernetica, 
goemetriile necuclidiene etc ) şi încearcă să se adreseze altor nivele, respectiv, începe să aibă 
un raport direct cu Conştiinţa, manifestat în planul realității sociale prin raportarea la legile 
eterne ale Vieţii. De aici au rezultat curentele şi orientările de fraternitate globală, 
ecologismele, protecţia ecosistemelor, drepturile civice ale animalelor, protecția femeilor, 
copiilor, persoanelor defavorizate de soartă etc, şi ceea ce se numeşte „conştiinţa globală”, în 


tuturor ființelor dotate cu simţire şi care astfel pot suferi. 


În acest context, al tendinţelor generale de înfrățire, omul începe să se întrebe, care este 
rolul său, ce poate să facă el prin efort propriu pentru, şi, în cadrul acestei mişcări universale. 
De aceea demersul lui de a se căuta pe sine ajunge la N--Creaţia şi se organizează conform 
principiului: Omul există în măsura în care creează, în măsura în care se creează. Ca fi al 
Demiurgului, Omului îi revine această misiune: de Creator (debutant, desigur). De aceea nu 
numai că există în măsura şi în limita în care creează, dar mai mult: el şi creația sa sunt de- 


acum un singur lucru! 

3. Ierarhia Nivelelor 


După cum s-a arătat pe parcursul prezentării şi aşa cum putem observa din Diagramă, 
există o ierarhie bine stabilită a nivelelor şi o repartiție relativ concretă şi exactă a trebuinţelor 
pe fiecare nivel. Desigur în primul rând se pune întrebarea de ce această ordine a ierarhiei? 
Dacă privim în universul înconjurător vom observa că tot ceea ce există (indiferent că vorbim 
de ființe, lucruri, fenomene, procese etc.) parcurge mai multe etape în devenirea sa, etape 
marcate de câteva puncte forte: naşterea, creşterea, dezvoltarea, maturizarea, reproducerea 
şi apoi, în final disoluția sau reîntoarcerea în elementul de origine. (A se vedea în acest sens 
şi etapele parcurse de om pe traiectoria vieţii sale în această lume, prezentate de noi în ultimul 
capitol al volumului “Psihologia Fiinţei..”). La fel mineralul, la fel planta, la fel animalul şi 
omul. La fel însă şi Trebuinţele sale Fundamentale intră în acțiune respectând aceeaşi regulă 
universală a devenirii aplicată fiinţei umane. Astfel încât, dacă pentru a putea culege roade 
trebuie mai întâi să însămânțăm, să cultivăm şi să îngrijim recolta, întocmai la fel nu vom 
putea actualiza nivelul 7 al creaţiei (de exemplu) mai înainte de a avea asigurat fondul de 
echilibru şi materialul de bază pentru aceasta. 

Explicaţia ierarhiei nivelelor se regăseşte deci în necesitatea naturală (întâlnită 
pretutindeni în univers) de a respecta ordinea în desfăşurare constructivă a evenimentelor. 


Este o stare de fapt şi un principiu general, universal întâlnit. 


4. Actualizarea Trebuinţelor 


a) Principii de bază 

Aşa cum s-a arătat anterior, în momentul de față, datorită proceselor de dezvoltare a vieții 
pe Terra, pentru Fiinţa umană în manifestare (omul social contemporan, cum l-am numit noi), 
sunt „date în folosință”, adică activate, 9 dintre cele 12 Nivele ale Piramidei. 

Activarea lor presupune că există posibilitatea de a fi actualizate (adică satisfăcute) la un 
moment dat sau pe parcursul existenţei individului uman în planul fizic. Ele se manifestă ca o 
voce, ca o chemare interioară spre împlinire; ca o forță ce orientează fiinţa de a găsi în mediul 
înconjurător mijloacele şi obiectele necesare satisfacerii acestor cerințe. Trebuinţele reprezintă 
necesități orânduite pentru buna dezvoltare a ființei la stadiul uman şi ele corespund 
„instinctelor” proprii celorlalte specii. 

Deosebirea dintre ele este semnificativă însă şi reprezintă o distincţie de formă, de 
realizare sau proces, nicidecum de fond. În fond atât trebuințele umane cât şi instinctele din 


lumea celorlalte viețuitoare constituie Forțe modelatoare ale Universului puse la dispoziția 

ființelor pentru parcurgerea proceselor de creştere şi dezvoltare. Diferenţa constă însă în 
libertatea pe care începe să o câştige ființa o dată cu trecerea în regnul uman, libertatea de 
decizie şi opţiune, de participare la propria devenire. Animalul sau planta (de exemplu) sunt 
complet supuse acţiunii Forţelor Modelatoare ale Universului. Ele se aseamănă din acest 
punct de vedere cu un copil în faşă: este purtat pe braţe neîntrerupt şi toate acțiunile necesare 
dezvoltării sale sunt realizate prin şi de către altcineva. 

Omul însă corespunde copilului care învață să meargă pe propriile picioare, să se descurce 
singur în mediul înconjurător folosindu-se de cât mai multe dintre lucrurile şi oportunitățile de 
dezvoltare pe care acesta i le scoate în cale sub aspectul Forţelor Modelatoare. Căci tot ceea 
ce există este destinat utilității. Pe măsură ce creşte şi se maturizează (la Şcoala Evoluţiei 
Universale), Fiinţa Umană ajunge să înţeleagă întreaga Ordine Cosmică nu ca o alăturare 
spațio-temporală de obiecte definite / delimitate, ci ca o transformare continuă şi reciprocă a 
Totului în Tot. Fiecare element al Întregului se naşte şi devine neîntrerupt prin acţiunea 
sinergică a tuturor celorlalte. Astfel încât Universul îi apare deopotrivă ca fiind creaţie şi 
evoluţie, ca o singură ființă şi totuşi o mare de ființe distincte, ca o personalitate complexă şi 
eterogenă, dar totuşi unitară. 

lată de ce, în cazul Fiinţei Umane conlucrează o multitudine de Forțe la derularea 
proceselor dezvoltării sale (pe care noi le-am tratat în “Psihologia Fiinţei...”), dintre care 
unele sunt exterioare, ale mediului (cosmice, naturale, sociale), pe când altele aparţin 
nemijlocit ființei în sine, reprezentând puterile sale proprii, dezvoltate pe parcursul evoluției 
(ex: Voința, Caracterul, Conştiinţa, etc. — a se vedea volumul amintit). Omul va tinde tot mai 
intens spre utilizarea acestora din urmă, emancipându-se astfel de sub tutela dominatoare a 
forțelor mediului, lucru ce se va întâmpla definitiv la finele stadiului uman. 

Până atunci însă Fiinţa Umană va trebui să recunoască şi dea curs acestor Forțe Externe, 
ce i se înfăţişează ca veritabile călăuze, ghizi în măsură a-i orienta conduitele pe calea corectei 
dezvoltări evitând rătăcirea pe făgaşele proceselor degradante. Din interior el este călăuzit de 
normele Conştiinţei (vocea prin care se exprimă Universul şi legile sale); din afară Natura îl 
îndrumă prin intermediul puterii Piramidei. 

Datorită relativei sale emancipări şi libertăţii intrinseci (ce creşte o dată cu evoluția ființei) 
omul are posibilitatea de a-şi impune voința asupra Forţelor Modelatoare, putând „rupe” 
ordinea naturală a Trebuinţelor. Ele, în mod natural, tind să se actualizeze de la bază vârf, 
conform ierarhiei şi datorită legii ce guvernează toate procesele devenirii „forţându-le” să 
parcurgă etapele „fireşti”: naştere, creştere, dezvoltare, maturizare, reproducere (creație), 
disoluție. Omul însă poate „da peste cap” aceste reguli normale; el are acum capacitatea şi 
într-un anumit fel îndatorirea de a realiza „spargerea” ordinii clasice — aparținătoare Lumii 


Naturii — spre a edifica propria sa ordine, propriul său cosmos. Această stare de fapt este o 

nouă măsură a puterii sale, a dezvoltării superioare ce îi permite să aibă forța de a domina 
tendințele străine, de a le supune propriei voințe creatoare. 

Astfel, dacă i se face foame, un animal comun va căuta cu prioritate satisfacerea 
trebuinţelor fiziologice, înainte de a da curs celor de sociabilitate (de a se juca alături de 
semeni, de ex.). Un animal superior, chiar dacă se simte în pericol (afectarea nivelului 2, al 
siguranței) va prefera să-şi apere puii prin chiar prețul vieţii, dând curs în acest fel, cu 
prioritate, unui nivel superior (al sociabilității), „răsturnând” astfel ordinea ierarhiei „fireşti”. 
Această „răsturnare” reprezintă o excepţie în lumea animalelor, fiind întâlnită numai la cele 
superioare şi doar în anumite conjuncturi dintre care două sunt mai semnificative: instinctul 
matern al protecției (ca stare naturală pentru toate ființele) şi respectiv pornirea individuală 
de protecţie şi sacrificiu venită din sentimentul devoțiunii. Animalele sunt dotate deopotrivă 
cu organism astral şi cu mental (chiar dacă inferior). Ele nu se pot dedica unor idealuri 
abstracte, dar pot avea sentimente de profundă devoțiune pentru ființe concrete, 
particularizate. (Ex: câine care îşi apără stăpânul sau vacile care se protejează între ele — 
aceste specii fiind înclinate natural spre dăruire reciprocă. Tot astfel de sentimente se pot 
naşte şi în rândul animalelor comunitare — ex: lupii, suricatele, pinguinii sau focile etc. — 
comunitatea ca formă organizatorică având ca funcție inclusiv dezvoltarea puterii de dăruire şi 
sacrificiu de sine pentru celălalt.) 

În cazul omului, această „dezordine” produsă în actualizarea nivelelor după regula ordinii 
ierarhice (naturale) este tot mai frecvent întâlnită. Astfel nu vom mânca până nu ne vom fi 
terminat temele sau munca de birou. Sau nu ne întâlnim cu prietenii ori partenerul atâta timp 
cât cercetarea de laborator, citirea unui studiu sau a unei cărți ştiinţifice ne „captivează”, 
făcându-ne să „uităm” de alte trebuinţe ce în mod natural ar fi fost la rând. 

Fiindcă ordinea priorităţilor Fiinţei umane este diferită de aceea a proceselor naturale. 
Procesele naturale sunt comune speciei, dar omul depăşeşte specia, devenind mai întâi 
individualitate, pentru ca apoi, pe parcursul dezvoltării sale, să se transforme în unicitate şi 
specialitate. 

Iată de ce trebuie să observăm două aspecte extrem de importante pentru omul zilelor 
noastre: 

a) fiecare entitate umană are un sistem propriu de raportare la Trebuinţe; chiar dacă 
vocea Piramidei se face simțită după ordinea naturală, omul îşi stabileşte propria sa listă de 
priorităţi. De ex: pentru unii cunoaşterea este mai importantă decât raporturile de grup, de 
familie, de a dărui şi primi afecţiune (adică sociabilitatea), iar pentru alții viceversa; pentru 
unii dedicarea vieţii pentru a sluji divinitățile (asceţii) elimină în parte celelalte nivele, pe 


când în cazul altora aceeaşi slujire a vieţii şi divinității se realizează prin intermediul altor 

fiinţe (plante, animale, oameni) şi de aceea ei nu vor fi asceţi, ci ecologişti, asistenți sociali, 
preoți etc., păstrând importanţa celorlalte nivele după propriile lor criterii de combinare. 

Deci pentru fiecare ființă umană în parte există un nivel fundamental al Piramidei (o “axis 
mundi” a Piramidei), propriu, distinct de fundamentul natural (care este cel fiziologic), în 
jurul căruia gravitează toate celelalte nivele şi pornind de la care se constituie ordinea 
personală în satisfacerea acestora . 

b) întrucât omul este o ființă — în — devenire, un proces în continuă desfăşurare, în afara 
nivelului fundamental propriu (care, ţinând de profunzimea ființei şi de misiunea sa în această 
lume, rămâne neschimbat pe parcursul unei vieți), fiecare om beneficiază de asemenea de o 
„rețetă” proprie de ordonare a priorităţii nivelelor. Această „reţetă” se stabileşte în funcţie 
de doi factori: 

e Natura sa Individuală (a se vedea “Psihologia Fiinţei...”) 

e  fluctuaţia conjuncturilor vieţii (sau mai corect, situaţiile concrete întâlnite pe traseul 
Drumului Vieţii Personale.) 

Întrucât ființa umană se orientează după obiective şi în funcţie de mijloacele, 
conjuncturile şi oportunităţile necesare atingerii acestora, ordinea de satisfacere a 
Trebuinţelor variază şi ea temporal şi conjunctural. Însă această variaţie nu este aleatorie (în 
mod obişnuit) ci se realizează pornind de la axul central — Trebuinţa Personală Fundamentală, 
în jurul căreia gravitează — şi mergând spre obiective, în direcția corectă trasată de coordonate 
Drumului Vieţii Individuale / Personale. 

Faptul că de multe ori omul contemporan nu-şi caută sensul vieții personale (cu 
obiectivele, Drumul şi toate aspectele Călătoriei — noi am tratat despre acestea într-un volum 
special dedicat şi amintit anterior — “Fundamentele consilierii în managementul calității vieții 
şi condiției umane”) determină efectuarea de opțiuni greşite în satisfacerea trebuinţelor, lucru 
ce duce nu doar la o şi mai mare rătăcire, ci chiar la crearea de dependențe, de tulburări şi 
distorsionări grave ale armoniei interioare. Pentru că trebuințele sunt cele care asigură 
„energetic” structurile Fiinţei Umane. Ele aduc necesarul de energie deopotrivă pentru trup, 
suflet, minte şi spirit astfel încât să funcționeze la potenţial optim, pentru ca, per ansamblu 
întregul sistem psihic — numit om — să se afle în stare de echilibru dinamic şi armonie 
interioară. 

Deci în final vom reţine trei factori, deopotrivă incidenţi şi care organizează / structurează 
specificul propriu al fiecărei fiinţe umane în parte, „rețeta” Piramidei sale: 

1. Regula naturală de satisfacere în ordinea ierarhică de la 1 la 9 

2. Trebuința Fundamentală Individuală / Personală, ca ax central al ordinii proprii (de la 
etajul acestuia întreg universul se vede altfel decât de la celelalte nivele) 


3. Obiectivele vieţii personale. 

În funcţie de gradul de evoluţie al ființei, de puterea voinţei sale individuale şi — de multe 
ori — în funcţie de conjuncturi, oricare dintre cei trei factori poate trece pe primul loc. De 
obicei factorul 1 (legea naturală) este subsidiar celorlalți doi; factorul 2 (Trebuinţa 
Fundamentală Individuală) este „înnăscut” (făcându-se auzit ca o voce internă) pe când cel 
de-al 3-lea Factor (obiectivele) rămâne la libera alegere a voinţei individuale. Ei îşi combină 
şi exprimă forța într-o variaţie neîntreruptă. Pentru o Fiinţă umană puternică, orientată corect 
în viaţă, care s-a regăsit pe sine şi rostul propriu, ordinea firească este 3 — 2 — 1. În rest diverse 


fluctuații. 


Toate Nivelele Piramidei se manifestă deopotrivă la fiecare entitate umană, chiar dacă 
unele (în special extremele) pot fi de multe ori slab resimţite (ex: cei cu tendinţe spre 
spiritualitate nu resimt puternic N; şi N2 şi viceversa). Dar aceasta nu înseamnă că nu există, 
ori că ele ar putea fi ignorate. Chiar din contră, este strict necesar a ţine cont de ele în 
organizarea Planului de Viaţă, fiindcă tocmai aceste „mic1” şi „nesemnificative” amănunte pot 
determina procese psihice dereglatorii semnificative, deşi omul nu realizează, nu 
conştientizează sursa (originea ori direcția) de unde provine problema, dezechilibrul. Pentru 
că la urma urmei aceasta şi este: un dezechilibru. Principiul „buturuga mică răstoarnă carul 
mare” este cu atât mai valabil cu cât Pământul se află în „Epoca Omului de 6”, adică în Epoca 
Armonizării tuturor proceselor. De aceea trebuie luat în calcul fiecare aspect, pentru că acum 
totul contează, iar fiecare lucru îşi are un loc al său. La fel şi orice aspect întâlnit pe Drumul 
Vieţii, îşi are un loc şi un rost în existența şi în dezvoltarea noastră. Aceasta face ca să 
acordăm o atenție doesebită întocmirii Planului de Viaţă şi să-l facem de o aşa manieră încât 
să poată fi oricând adaptabil, să permită integrarea şi sinergizarea (= armonizarea, cooperarea 
în sens creator) a tuturor acestor lucruri noi, la început necunoscute, dar care apar pe scena 
vieții fiecare la momentul actului său. Astfel că Planul/ Proiectul Vieţii este şi o dovadă a 
capacității omului de a se supune transformării continue, pentru că Educaţia, în general şi cu 
atât mai mult la Şcoala Universului, presupune această permanentă transformare progresivă şi 


progresistă. 


b) Caracteristici ale actualizării 


cı Actualizarea este un proces continuu şi repetat (ciclic). 


Întocmai precum alimentarea maşinii cu combustibil se cere îndeplinită în mod continuu 
dacă dorim să funcționeze neîntrerupt, la fel ființa umană şi structurile acesteia se impune a fi 


alimentate energetic prin satisfacerea conformă a Trebuinţelor. Această „conformitate” ţine de 

„reţeta” individuală a fiecăruia (alcătuită după cum am văzut mai sus) iar în cadrul acesteia, 
de intensităţi specifice ale fiecărui nivel. Pentru cineva e suficient să mănânce de două ori pe 
zi, să se întâlnească cu prietenii / familia o dată pe lună şi să vizioneze un film pe săptămână; 
însă cea mai mare parte a timpului trebuie să o dedice picturii sau muzicii, ori cercetării sau 
rugăciunii. Altcineva în schimb merge la biserică o dată pe săptămână, citeşte o carte bună sau 
vizionează o galerie de artă o dată pe lună, mănâncă de 4 ori pe zi, dar îşi dedică majoritatea 
timpului copiilor şi familiei / rudelor sale. Iar aceste procese trebuie repetate în intervalele lor 
şi în mod continuu. Dacă un ciclu este întrerupt (ex: să mănânce de trei ori pe zi, sau să-şi 
întâlnească persoana iubită în fiecare zi), deficitul „energetic” suferit pe respectivul nivel 
nesatisfăcut creează o undă de insatisfacţie, aducând dizarmonia în întregul sistem psihic. 

Căci Fiinţa Umană este asemeni unui lac: orice influență exercitată, în oricare dintre 
punctele sale se repercutează şi resimte în întreg volumul de apă al lacului. Lacul este o 


combinaţie a moleculelor de apă, omul o creație sinergică a Forţelor Vieţii. 


c2 Actualizarea nu se realizează niciodată în întregime 


Deşi pare un paradox, adevăratul progres al fiinţei se realizează nu prin satisfacerea completă 
a trebuințelor ci tocmai din aspirația către satisfacerea lor. De aceea este necesar să existe un 
raport de echilibrare dinamică între satisfacere şi lipsa actualizării. O trebuință neimplinită 
lipseşte ființa de energia necesară bunei dezvoltări. În schimb dacă se actualizează complet, o 
lipseşte de motivaţia progresului. 

Fiindcă până la urmă adevăratul motor al evoluţiei, forța care împinge fiinţa spre înainte, se 
naşte din chiar absenţa/deficitul de satisfacere al trebuințelor. Acest deficit a primit în psihologie 
numele de „strocke”, definind una dintre legile de bază ale sistemului psihic uman: nu împlinirile 
ne fac să avansăm, ci tocmai nevoile, adică lipsa de satisfacție suprapusă peste dorința 
posedării/trăirii acesteia. Trebuie doar respectată o anumită proporție între cele două, stabilită în 
funcție de specificul aparte, unic, al fiecărei ființe. 

Astfel unii oameni se simt cu adevărat motivaţi doar dacă realizările (adică împlinirile) 
depăşesc semnificativ eşecurile/ lipsurile/ neîmplinirile. Pe alții în schimb (iar aceasta este şi în 
funcţie de momentele şi conjuncturile existenţei sale particulare) tocmai uriaşele neîmpliniri i-au 
făcut să meargă mai departe antrenând, de cele mai multe ori cu ei o lume întreagă. Aşa s-au 
născut marile opere; aşa s-au creat revoluțiile; aşa se schimbă decorurile lumii sociale. Rolurile 
Jucate pe scena vieţii sociale, cu cât sunt mai importante (corect spus mai marcante /active) cu atât 
se motivează mai mult prin neîmpliniri, decât prin succese. Ele sunt roluri puternice, grele; roluri 
destinate luptătorilor, reformatorilor. 

De aceea putem spune că, dintre toate făptuirile/realizările pământului, ființa umană este 


singura ce nu-şi atinge niciodată împlinirea dar o caută mereu. 

c3 Actualizarea trebuie să se realizeze într-o anumită măsură 


Sufletului omului se hrăneşte cu speranță, dar creşte numai din împliniri. Speranţa este 
forța ce duce ființa mai departe spre orizontul zilei sale de mâine. Ea deschide perspectivele în 
fața sufletului, îndepărtând / mutând linia împlinirilor înspre viitor şi punând între ființă şi 
orizont atracția dorinţei. Însă pentru a putea înainta, sufletul omului are nevoie să se poată 
sprijini, cel puţin de fiecare dată când se avântă în zbor, pe ceva ferm, pe realităţi concrete, 
actualizate. Are nevoie de energie permanentizată sub forma împlinirilor, ca dovezi pentru 
suflet despre puterea şi existenţa sa în această lume. Fiindcă orice ființă umană ştie adevărul 
fundamental al condiţiei sale: a exista înseamnă a face, a crea, a realiza, a împlini. lar aceasta 
în mod necontenit. 

Speranţa şi împlinirea, visul şi realizarea sunt cele două jumătăți care numai împreună 


definesc realitatea numită Fiinţa umană, aşa cum o cunoaştem noi în lume. 


c Actualizarea — tendinţa spre împlinire — nu e specifică oamenilor 


Pretutindeni în Lumea Naturii ființele şi procesele se derulează urmând tendința spre un 
optim de împlinire a trebuinţelor. Planta îşi orientează frunzele spre a capta maximul de flux 
solar sau apa din precipitaţii; animalul îşi construieşte cuibul şi alege partenerul având în 
vedere cerințele unei cât mai bune perpetuări a speciei ori bună dezvoltare (inclusiv siguranţă) 
a puilor. Reglarea populațiilor la nivel ecosistemic de asemenea urmăreşte cea mai potrivită 
modalitate de dezvoltare a tuturor formelor de viaţă etc. 

În Lumea Naturii însă, tendința aceasta spre optim de împlinire se realizează prin reglajele 
automate ale Forţelor Modelatoare (a se vedea “Psihologia Fiinţei...”) Dar numai Fiinţa umană 
are posibilitatea şi îndatorirea de a-şi canaliza eforturile individuale şi a-şi alege căile proprii / 
personale în vederea realizării împlinirii de sine în viaţă şi în lume (a se vedea în acest sens şi 
volumul nostru deja amintit “Fundamentele consilierii în managementul calității vieții şi 


condiției umane”.). 

5. Axiomele trebuințelor 


Din materialul parcurs până aici, şi din cunoaşterea fenomenului uman dobândită atât ca 
urmare a experienței de zi cu zi, cât mai ales ca urmare a ştiinţelor, educaţiei şi autoreflexiei, 
fiecare dintre noi suntem în măsură să înțelegem că realitatea aceasata complexă, numită, pe 
bună dreptate “fenomenul uman” (sintagma a fost creată de preotul-om de ştiinţă: Theillard de 
Chardin, la începutul secolului XX), urmează în devenirea ei (naştere, creştere dezvoltare, 
perpetuare) anumite legi ale naturii şi cosmosului, universale şi deci mereu aplicabile. În 
continuare prezentăm unele dintre aceste legi sau principii (numite de noi axiome) aplicabile 


Trebuinţelor Fundamentale: 
1. Trebuinţele sunt ierarhizate conform piramidei 


2. Trebuinţele corespund nivelelor Conştiinţei şi se realizează după Nevoile Sinelui (pe 


care urmăresc a le împlini; a se vedea volumul “Psihologia Fiinţei...”) 


3. Piramida aparţine lumii naturii, fiind deci aceeaşi la toţi oamenii, dar fiecare persoană are 
un sistem propriu al importanţei Trebuinţelor. Ele nu îşi schimbă locul pe Piramidă, ci doar îşi 


solicită actualizarea cu intensităţi diferite şi specifice pentru fiecare ființă umană în parte 
4. Fiecare entitate umană are o “reţetă” proprie de actualizare a Trebuinţelor 


5. Structura piramidală a Trebuinţelor se naşte în procesul de creare şi modelare a 
personalităţii socio-istorice, dar anumite trebuințe există dincolo de aceasta, însoțind fiinţa de 
la o viaţă la alta, în toate planurile existenţei sale, întrucât misiunea trebuințelor este aceea de 


a împlini nevoile Sinelui (necesare creşterii şi evoluţiei acestuia) 


6. Există o Trebuinţă Centrală a Piramidei definitorie pentru o anumită persoană (TCF - 


Trebuinţa Centrală Fundamentală) 


7. În jurul TCF celelalte trebuinţe se organizează în funcţie de obiectivele individuale ale 


persoanei 


8. Trebuinţele nu sunt specifice oamenilor, ci ele aparțin tuturor ființelor dotate cu sine şi 


care încep procesul autodezvoltării 
9. Actualizarea unei trebuinţe la un moment dat, nu se realizează niciodată în întregime 


10. Există un prag minimal în ceea ce priveşte cerința actualizării unei trebuinţe, care, o 


dată atins permite accesul spre trebuinţele superioare acesteia 


11. Trebuinţele neactualizate cel puțin la nivelul pragului minimal, în timp, dacă se 
prelungeşte această stare de neactualizare, dau naştere refulărilor (refulările sunt “doze” mici 


de “neîmplinire de sine”) 

12. Trebuinţele sunt menite să stimuleze şi menţină mereu la cote ridicatre Motivația. 
Motivația deci nu se naşte din trebuințe, ci ea aparţine ființei (sinelui), făcânt parte din 
structura sa cosmică, potrivit principiului eficienței universale şi progresului (alocarea 
corespunzătoare a resurselor, vizarea obiectivelor, parcurgerea procesului de împlinire a 


acestora etc — un adevărat management existențial; acesta este rostul motivației) 


13. Trebuinţele sunt succedate, la un nivel superior, de interese. Piramiada reprezintă 
structura de bază, fundamentul creşterii fiinţei, dar ea este apoi depăşită de interese (pentru 
ființele umane la nivele superioare ale evoluţiei), rămânând numai un factor subsidiar de 
asigurare a existenţei fiinţei. Ea va funcționa spre a crea o armonie între Regulile Naturii şi 
Interesele Fiinţei (uneori prin luptă, alteori prin conlucrare) având ca obiectiv nu numai 


existenţa pur şi simplu, ci creşterea, dezvoltarea şi evoluția continuă a acesteia. 


14. Trebuinţele sunt temporale: ciclice (1, 2, 3), permanente (4, 5, 6) periodice (neregulat, 


deocamdată: 7, 8,9) 


15. Trebuinţele sunt condiționate socio-istoric (adică depind de timpul, locul, mediul 
social în care se dezvoltă personalitatea) numai în ceea ce priveşte forma de satisfacere a lor; 
în esență (conţinut) ele țin de Fiinţa-în-Sine (Sinele + Conştiința + Natura Individuală + 
Caracterul). Tot cee ce depăşeşte necesitățile acestor structuri constitutive prezintă riscul 
nocivității pentru respectiva ființă, putând devia procesul de bună dezvoltare a ei. Ele se 
numesc dorinţe, vicii, patimi, obiceiuri proaste etc. Toate sunt contrare proceslui firesc şi 
indiviudal (propriu, specific) al unei anumite ființe umane. Ele nu sunt Trebuinţe, ci iluzii sau 


capcane. False nevoi. 

CAPITOLUL IV 
ASPECTE CONEXE ŞI ALTE OBSERVAŢII PE MARGINEA TREBUINȚELOR 
FUNDAMENTALE 


1. Grila piramidală personală 


Ierarhia piramidală reprezintă starea naturală şi universală a prezenţei şi acţiunii 
Trebuinţelor, dar omul actual depăşeşte prin voița proprie condiția sa naturală, putând 
impune/ stabili o altă ierarhie, sau măcar altă ordine în actualizarea trebuinţelor; altfel spus 
structura ierarhică fiind universală rămâne la fel satabilită, numai funcționarea se schimbă, în 
raport cu o anumită ordine persoanlă de priorităţi existențiale. 

Această ordonare diferită este absolut personală, ținând de unicitatea factorilor structuranţi 
ai personalităţii, ea se poate realiza prin voință proprie, conştient, sau chiar în afara 
controlului conştient al fiinţei, datorită statutului său specific actualei condiţii (altfel spus, 
chiar în lipsa alegerii/opţiunii deliberate a omului, nivelele piramidei nu se actualizează în 
ordinea ideală, datorită intervenţiei unei serii întregi de factori externi, care în mod normal, 
atunci când evoluţia se realiza prin participarea Modelatorilor (în etapele primare ale 
dezvoltării omenirii), asigura corectitudinea proceselor, dar astăzi omul are misiunea de a 
participa prin forțe proprii — deci fără sprijin, doar sub supravegherea acestor forțe 
modelatoare — astfel încât trebuințele şi vechea lor ieriarhie are caracter subsidiar în raport cu 
alte forţe terţe (printre care şi voința individuală) cărora le este astfel permis a interveni cu 
prioritate. 

Totodată Nivelele Piramidei Trebuinţelor ne indică doar categoriile mari şi universale de 
necesităţi naturale ale omului. Însă Natura sa Individuală conţine elementele particulare care 
definesc o anumită clasă de Trebuinţe. Astfel toți oamenii au trebuinţe de sociabilitate, dar 
unii au nevoie de semeni pentru a le satisface, pe când alții pot obține această satisfacere şi în 
contactul cu alte fiinţe, sau cu divinitatea. De asemenea satisfacerea acestor trebuinţe prin 
intermediul semenilor poate îmbrăca o gamă extrem de variată de manifestări, vizând: 
categorii de vârstă (unii se simt bine în preajma copiilor, alții a bătrânilor, de exemplu), alţii în 
cuplu sau în celibat, unii au nevoie de public larg, pe când alţii de intimitate sau singurătate 
etc. Modul de satisfacere a trebuințelor variază pe parcursul vieţii în funcție de factori 
precum: educaţia şi autoeducaţia, cursul concret al dezvoltării personale, experiențele prin 
care trece subiectul pe parcurs, optica de viață (generală şi cea cu privire la elemente 
particulare) mediul de viaţă etc. 

Calitatea Vieţii este dată de indicele Împlinirii de Sine, iar acesta reprezintă primordial o 


atitudine interioară, de raportarea absolut individuală, specifică şi unică la înteg ansamblul de 

forțe ce acţionează (şi a căror rezultantă se modifică) clipă de clipă asupra omului. Orice 
modificare în sinergia forțelor produce variaţii ale acestui indice, numai că unele sunt 
suficient de slabe la un moment dat pentru a fi trecute cu vederea. Totuşi efectele acestora se 
pot amplifica în timp, prin cumulare cu altele, sau prin procesul de “autodezvoltare”, astfel 
încât în cele din urmă să devină periculoase. Este cazul fenomenelor cunoscute ca refulări, 
obsesii etc. Refulările reprezintă orice insatisfacere a trebuințelor fundamentale naturale şi 


specifice subiectului uman. 


2. Axul central al piramidei 


Există cel puţin o trebuință şi cel mult trei care reprezintă axul central al structurii de 
personalitate, în jurul căreia gravitează toate celelalte şi la care ele se supun; de asemenea în 
funcție de acest ax, se construieşte şi optica de viață a persoanei, viziunea şi înțelegerea sa 
asupra proceselor existenței, dar mai ales ea determină alocarea de resurse, orientarea 
strategiei existențiale a ființei umane. 

Cunoscând ierarhia universală a trebuințelor şi deopotrivă axul central al unei anumite 
persoane, vom putea mult mai uşor să intervenim în promovarea progresului acesteia prin 
stimularea în primul rând a nivelelor vecine (dar superioare) acestui ax. În acest fel ființa 
umană va avea (sau va găsi) mult mai uşor surse de motivare şi va descoperi atractivitatea şi a 
altor zone ale existenţei sale, până atunci în mod superficial ignorate; găsind aceste resurse la 
“costuri” mici (pentru că ființa umană în mod natural şi inconştient efectuează totdeauna 
raportul cost/beneficiu, de aici născându-se motivaţia), omul va continua din proprie inițiativă 
şi pe cont propriu (chiar dacă la început cu un anumit sprijin extern) procesul persoanl de 


dezvoltare, adică de “cucerire” a nivelelor superioare ale piramidei. 


o. 


3. Cele trei etape ale dezvoltării ființei 


Pretutindeni în Lumea Naturii ființele urmăresc a parcurge trei etape mari în existenţa lor, 
care în cazul speciilor preumane se realizează prin efortul Spiritelor Grup (şi la nivel de 
specie, nu de individ), dar în cazul omului în principal prin efortul propriu şi individual (a se 
vedea şi volumul amintit: “Psihologia Fiinţei.....”): 

e  autoconstrucţia (crearea identității personale) 

e afirmarea (recunoaşterea identităţii proprii de către ceilalți) 

e  valorizarea (dezvoltarea prin “punerea în lucru” a identităţii, manifestarea 

exteriorizată, nerămasă doar în forul intern, a elementelor de specificitate, extinderea 


propriului sistem de valori în mediul exterior) 

Aceste etape se realizează în funcție de nivelul evolutiv al fiinţei, în cazul omului, prin 


următoarele forme de exprimare/manifestare: 


e impunere (puterea fiziologică: omul se confundă cu trupul) 

e  colaborare/întrajutorare (puterea colectivului: omul se regăseşte în comunitate, 
echilibrul realizat prin schimb echitabil; justiția, dreptatea) 

e autoritate (forța rațiunii: omul se defineşte prin ceea ce ştie şi gândeşte — puterea 
informaţiei şi a capacității de a o manipula; aristocrația; principiul “supravieţuieşte cel 
mai puternic”) 

e creativitate (forța aptitudinilor şi calităților personale: omul este ceea ce poate face şi 
face în mod concret — omul este totalitatea realizărilor sale) 

e  slujire/dăruiere (forța spiritului, virtutea — omul este nu doar ceea ce realizează 
creativ, ci aceste realizări dăruite celorlalți; inclusiv propria persoană trebuie să fie o 
astfel de realizare) 

În acelaşi sens a se vedea şi teoria lui Alderfer, care împarte nevoile umane în: N. de 
existență; N. de relații, N. de dezvoltare. Noi considerăm însă că această repartiție este 
epecifică tuturor fiinţelor vii din lumea Naturii, doar că abia la specia umnă etapele acestea 
încep să devină conştiente. În lumea Naturii ființele lucrează în baza instinctului universal al 
speciei, pe când în lumea sa omul beneficiază de un complex cu mult mai vast de instrumente 
de lucru (funcţii ale Sinelui, puteri ale Conştiinţei, virtuți ale Caracterului, forțe ale Naturii 
Individuale — petru a reaminti numai câteva dintre cele interioare, sau forțe dobândite din 
mediul exterior, aparținând: moştenirii genetice (bio-fiziologice), creşterii primare, educației 
şi autoeducaţiei, instrucției, tradiției şi culturii etc; pentru detalii privind multitudinea de 
actori-forțe ce concură la formarea personalității şi trasarea destinului uman în lume, 


s3 


recomandăm volumele: “Psihologia Ființei....”; “Fundamentele consilierii în managementul 


calității vieții şi condiției umane”). 


4. Aspecte suplimentare privind unele trebuințte 


Ajunşi în acest punct al tratării, trebuie să observăm că ceea ce Maslow a denumit Trebuință 
de Actualizare (sau autoactualizare) reprezintă Nevoia de Identitate (cum am denumit-o noi) 
de pe nivelul 8 al Piramidei manifestându-se şi sub următoarele aspecte: 

- Nevoia de putere individuală, de a-şi dovedi sieşi (în primul rând), dar şi lumii, că este 
în stare, că are posibilitatea/capacitatea de a face realizabile anumite lucruri; deci puterea nu 
se exprimă prin impunere asupra vreunei realități exterioare (ființe, lucruri, evenimente) ci 


sub aspectul său creator-calitativ. Fiinţa doreşte să creeze noi realități (lucruri) după anumite 

modele interioare, proprii sufletului său, după dorinţele sale intime conforme cu Natura 
Individuală. 

- Nevoia de creaţie: reperezintă exprimarea capacităţii de creație; numai că, dacă pe 
nivelul 7 aceasta a fost dezvoltată sub aspectul ei mai mult sensibil, adică leagat de 
“slăbiciunile” artistice ale fiinţei, de subiectivitatea sa (un amestec de influenţe sentimentale şi 
intuiționale), aici însă este vorba mai mult de o lege transcendentă şi obiectivă, o forță externă 
care “îi porunceşte” din interior prin vocea conştiinţei, să realizeze, (să înfăptuiască) misiunea 
sa creatoare. Suntem la acest nivel în prezenţa acțiunii Ordinii cosmice; ființa se descoperă pe 
sine (de aceea se şi numeşte Nivelul de identitate) ca parte şi agent al înfăptuirii acestei 
Ordini. Legea şi Ordinea sunt sădite în cele mai profunde unghere ale făpturii sale; misiunea 
sa este să le descopere şi actualizeze, adică să le dea curs transpunîndu-le în realitatea lumii 
exterioare, la momentul social-istoric în care trăieşte. Este rolul pe care îl are de jucat pe 
scena vieţii. 

- Nevoia de reformare: nu doar creează, şi aduce pe lume lucruri noi, ci şi transformă la 
un nivel superior realitățile scenei vieţii, în acord cu Principiile universale (descoperite la 
nivel de Conştiinţă) 

- Nevoia de apartenenţă la ordinea cosmică 

- Sentimentul (starea de spirit) specific datoriei individuale (dar de dimensiune cosmică, 
în sensul că ființa se simte responsabilă şi pentru acele evenimente la care nu contribuit în 


mod direct, precum şi pentru starea de bună dezvoltare şi a altor categorii de ființe) 


Nevoia de Concordanţă se manifestă ca o necesitate de a pune de acord, de a crea o armonie 

între mai multe paliere ale pesonalității: 

- ceea ce crede (convingerile personale, indiferent că sunt religioase ori laice, filosofice sau 
mistice, raționale ori culturale etc) 

- ceea ce ştie (cunoaşterea şi înțelegerea reală, practică al un moment dat, asupra realității 
şi proceselor/fenomenelor lumii înconjurătoare) 

- ceea ce simte (toate stările fie ele senzații, afecte, sentimente, idealuri, intuiţii ori trăiri de 
conştiinţă; adică tot ceea ce face sufletul uman să vibreze şi nu ţine de domeniul rațiunii) 


- ceea ce face (acţiunile proprii în realitatea fiziologică, materială) 


obiectivele, visele, aspiraţiile individuale 

Nevoia de Concordanţă nu aparține piramidei, ci ea caută să pună în armonie atât nivelele 
piramidei între ele, cât şi piramida cu interesele (a se vedea mai jos observaţiile privind 
motivaţia). Piramida trebuinţleor ne amintim noi că apaține Lumii Naturii, adică este o scală 
naturală dăruită omului ca instrument de călăuzire în procesul corectei funcționări şi 


dezvoltări a propriei sale ființe. Interesele în schimb pot fi bune (corecte) sau rele (deviante de 

la cursul firesc al bunei dezvoltări). Ele se nasc sub impulsul diverşilor factori din universul în 
care ființa umană face parte la un monent dat (factori culturali, ideologici, tradiționali, 
religioşi etc.). Dintre toate făpturile vii, omul probabil că este ființa cea mai uşor de înşelat, 
întrucât este dotat cu posibilitatea de a visa, de a spera, de a împărtăşi idealuri şi de a urmări 
să le transpună în realitate. Omul este singura ființă neterminată, misiunea vieții lui fiind 
tocmai aceea de a se edifica pe sine însuşi. Ori în această călătorie a regăsirii şi actualizării de 
sine, în acest pelerinaj dinspre ceea ce este (o potenţialitate) spre ceea ce trebuie să fie (“sinele 
său individual şi unic”, cum ar spune Maslow), în calea finţei umane multe sunt orizonturile 
false ce se deschid, şi multe prăpăstiile îmbietor mascate în chipul celor mai ademenitoare 
iluzii. Toate acestea dau naştere la interese dintre cele mai variate şi puternice. Însă numai 
acele interese care respectă calea naturală şi unică a dezvoltării fiecărei fiinţe umane în parte 
vor fi bune; toate celelalte rămân capcane, obstacole, iluzii ori înşelătorii ale lumii; probe de 


atenţie şi vigilență pe care aceasta le plasează în calea devenirii omului-ucenic. 


5. Observaţii privind motivaţia 


Întreaga dinamică şi toate transformările produse în lumea naturii se guvernează prin 
mecanismele managementului resurselor: dobândire, utilizare, investire, sporire etc. 
Împlinirea de sine, sau împlinirea condiţiei existenţiale are la bază (adică se sprijină 
fundamental, în lipsa acestora neputându-se realiza) nu atât posesia resurselor (resursele sunt 
realităţi abstracte) cât utilizarea acestora (“posesia de folosinţă”). Ceea ce omenirea a învăţat a 
reproduce în societate (pe latura economică, militară, stategico-diplomatică etc) reprezintă în 


mic operaţiuni ce se desfăşoară pretutindeni în Lumea Naturii şi la scară macrocosmică. 


Motivația se naşte din raportul cost/beneficiu pe care ființele îl realizează în mod natural 
(ca un automatism) în vedera devenirii lor (= identitate + afirmare + dezvoltare, ceea ce 
implică desigur şi supraviețiuirea, perpetuarea etc. dar aceştia trei sunt factorii cheie vizați, 
aşa cum s-a văzut mai sus). 

În Lumea Naturii procesele se desfăşoară la nivel de specie şi de către forţe superioare. 

În lumea umană însă, fiinţa are libertatea găsirii modalităţilor de atingere a celor trei 
factori, are posibilitatea de opţiune/alegere. De aceea numai în lumea oamenilor poate exista 
eroarea (sub toate aspectele sale: minciună, tăinuire, greşeală, etc). 

Omul, în schimb, este individualizat şi, la stadiul actual al dezvoltării, a dobândit şi 
atributul unicităţii. Această stare de fapt determină ca fiecare individ în parte să aibă o 


ierarhie proprie a Trebuinţelor Fundamentale şi, în funcție de aceasta să stabilească obiective 

specifice, care nu ţin de valori universale (ca în cazul celorlalte specii) ci de valori personale 
şi unice. El astfel poate stabili care sunt modalitățile concrete prin care atinge cei trei factori şi 
de aceea ceea ce din afară poate părea sacrificiu, din interior se poate vedea ca afirmare sau 
dezvoltare. Deci raportul cost/beneficiu trebuie văzut în lumina valorilor individuale şi în 
conjuncturile realității concrete în care, la un moment dat, o anumită ființă umană urmăreşte 
atingerea unuia (sau a tuturor) celor trei factori. Astfel înțelegem cum pot fi oamenii motivaţi 
să meargă (de bunăvoie, deci) la război, să pună în joc, altfel spus, propria lor existență, sau 
multe dintre valorile foarte importante ale lor: pentru că li se arată (prin manipulare, 
convingere sau orice alte mecanisme), sunt ajutaţi sau determinaţi să descopere alte valori 
mai înalte decât cele mai înalte de până atunci, sau să conştientizeze într-o altă lumină 
importanţa acestora. Şi valorile spirituale (deci nemateriale) ca şi cele băneşti pot suferi 
oscilații de apreciere, se pot devaloriza brusc sau să le crească cotația la fel de brusc. Dar 
raportul cost/beneficiu funcționează întotdeauna corect, adică ființa urmăreşte un profit, un 
plus, orientându-se în direcția acestuia, chiar dacă pentru aceasta slujeşte unor valori ce până 
atunci aveau o “cotaţie” redusă. 

Valorile sufletului uman se negociază ca la bursă: de o parte omul, de cealaltă lumea. 

Între acestea două Conştiinţa, Natura Individuală şi Caracterul încearcă să oprească 
haosul, să realizeze o anumită stabilizare pentru ființa în cauză, să o ferească de torentul 
lumii, de oscilațiile permanente din mediu. Legea raportului cost/beneficiu este implacabilă. 
Dacă omul pierde la bursa valorilor, dacă greşeşte aprecierea importanţei fiecăreia la un 
moment dat (şi în fiecare moment), riscă să sufere, sau chiar să “dea faliment”. De aceea 
Conştiinţa, Natura Individuală şi Caracterul aduc anumite constante în existenţa sa, care să-l 
ferească de erorile de calcul. Erorile pot apărea din pricina efortului existenţial, a consumului 
energetic depus în procesele evolutive (urmărirea celor trei factori). În această situaţie, aceste 
constante acționează ca veritabile automatisme, funcționând cu un consum minim de energie 
— din inerție. Ele sunt întocmai precum formulele matematice: o dată descoperite şi înțelese, le 
folosim ca atare, ca modele, fără a fi nevoie de fiecare dată să le deducem; adică nu mai 
pierdem timpul şi resursele să parcurgem întreg procesul fabricației, ci luăm numai produsul 
finit, pe care îl utilizăm mai departe. Acesta este mecanismul progresului: folosim ceea ce 
avem deja, pentru a dobândi lucruri noi. Mersul înainte se realizează sprijinindu-ne pe pasul 
deja făcut anterior. 

Astfel încât omul nu trebuie să recapituleze de fiecare dată “oare cum am învăţat eu să nu 
ucid, sau să nu produc intenționat suferinţă altuia şi de ce nu”; ci o “voce” internă îi afirmă şi 
impune aceasta. Este o normă proprie pe care el o ia de bună şi o utilizează mai departe în 


raporturile cu lumea. Acesta este un aspect important al fenomenului numit credință: ea 

presupune că ne amintim lucruri pe care le ştim şi să folosim formulele/legile născute din 
învățarea acestora. 

Pe măsură ce ființa devine mai evoluată, ea dobândeşte mai multe astfel de constante, 
deţine formule mult mai complexe şi mai puternice, care îi permit executarea de exerciţii grele 
la nivele superioare, dar şi, pentru lecţiile mai uşoare, îi asigură un standard crescut de 
siguranță. Ea va putea fi cu mult mai greu de manipulat, pentru că “vede” mai clar mersul 
bursei valorilor şi nu poate fi determinată să greşească atât de uşor aprecierile. Se spune că 
“omul are personalitate”, sau “are caracter”, adică are constante puternice, menite să realizeze 


în mod corespunzător — corect pentru ea — raportul cost/beneficiu. 


Este necesar în acest context să operăm distincția pe de o parte între motivaţia naturală 
(omul merge la luptă fiindcă la standardul său de evoluţie viața membrilor familiei este mai 
presus de viața altor fiinţe umane pe care le sacrifică, deci fără să greşească în acest fel) şi 
motivaţia artificială, sau falsă (când potrivit standardului propriu, ar fi avut posibilitatea să 
aprecieze că pentru el fapta de a sacrifica viaţa oricărei alte ființe umane nu duce la progres, la 
dezvoltare personală; că balanţa cost/beneficiu în realitate este cu minus, atâta doar că sub 
mecanismele manipulării, în acel moment i s-a părut că a crescut brusc importanța anumitor 
valori; de exemplu gândeşte aşa: “nu mai contează atât de mult familia şi cei dragi care 
depind de mine, nici principiile mele de pacifist convins, ci eu merg la război să mă răzbun 
pentru lezarea demnităţii naţionale prin actul politic X; fără această revanşă eu personal nu 
mai pot trăi”. Pin manipulare, omul vede fals lucrurile, stabileşte eronat “cursul valorilor”, 
tocmai întrucât manipularea a reuşit să îndepărteze, să evite constantele personale, le-a 
“adormit” făcând omul să uite cine este şi împrumutându-i o nouă identitate utilă scoplului 


manipulatorului, dar nocivă pentru individ. 


La jumătatea secolului se considera că satisfacția în muncă aduce cu sine performanța, 
pentru ca în prezent să se constate că astăzi s-a inversat situația: obținerea performanței atrage 
satisfacția. Faptul se datorează schimbării generațiilor de oameni, în sensul în care ei au urcat 
pe piramidă de la nivelul 6 al stimei de sine şi autovalorizării spre nivelul 7 al creaţiei. Copii 
învaţă şi practică acele jocuri care le aduc satisfacție, care le fac plăcere. Adulții însă 
realizează acele lucruri pe care le consideră utile, folositoare, mai presus decât plăcute. Adică 
după principiul conform căruia “copii simt, tinerii intuiesc, adulţii apreciază iar bătrânii 
evaluează”, vedem că un copil este centrat pe senzaţii, pe când adultul pe obiective. La fel se 
întâmplă şi cu generațiile de oameni care s-au schimbat o dată cu trecerea dintre milenii. 
Indivizii umani tind tot mai mult (la fel ca şi elevii din clasele mari ale şcolii) să se centreze 


pe dezvoltarea persoanlă, să se orienteze pe obiective, să investească în mod conştient în 

creşterea şi valorizarea lor ca ființe unice. Elevii mai mici învață mai ales de nevoie sau de 
plăcere; ei sunt centraţi pe prezent; viitorul le rămâne străin. Nu ştiu încoto trebuie să meargă. 
Elevii mari încep să întrezărească tocmai acest viitor individual al fiecăruia, să investească în 
“amenajarea” acestuia, să parcurgă singuri acele lecţii de pe urma cărora ies îmbogățiți cu 
acele abilități şi compentenţe ce-i vor ajuta să se apropie tot mai mult de împlinirea personală 
în viaţă şi în lume. Aceasta presupune că fiecare individ se simte (într-o măsură mai mare 
sau mai mică, şi cu privire la o arie mai largă sau mai restrânsă de realităţi) responsabil 
asupra comportamentului său (prin vorbe, fapte, gânduri), asupra existenţei sale ca fiinţă şi 
asupra a ceea ce face sau nu face ca posesor al acestui statut. Fiindcă de acum încolo omul 
începe a se percepe ca Fiinţă. Deci nu animal superior, nici celulă a organismului social, nici 
trimisul sau fiul lui Dumnezeu pe pământ, nici oaie în turma vreunei religii, nici discipol al nu 
ştiu cărui zeu ori maestru. Ci pur şi simplu Fiinţă — elev la Şcoala Evoluţiei Universale — 
alături de alte multiple categorii de fiinţe, pe diverse grade de dezvoltare, care până acum i-au 
fost ascunse perceperii şi înțelegerii sale. Astăzi omul occidental deschide ochii pentru prima 
dată în existența sa pe pământ. Priveşte în jur şi începe să înțeleagă; priveşte spre el şi caută să 
se cunoască. De aceea va lepăda toate poveştile de grădiniță pe care le-a auzit până acum şi va 
arunca toate cârjele de care s-a folosit ca să deprindă tehnica mersului. Mitologia, ştiinţa, 
filosofia, religia etc. vor deveni file de istorie şi obiecte de muzeu. La fel instituţiile sociale. 
Căci omul începe a-şi făuri aripi să zboare spre înălțimile condiţiei sale de semizeu. Tocmai 
de aceea va trebui să înlăture toate lanţurile trecutului. Zborul înseamnă libertate, împreună cu 
perspectivă şi responsabilitate. Toate acestea presupun viziune, orientare, cunoaştere, decizie 
persoanlă, strategie şi mai ales acţiune. Omul contemporan, mai mult ca oricând în istoria 


speciei sale, este un om al acţiunii, al demolării şi reconstrucției. 


Motivația reprezintă resortul evolutiv care pune în mişcare, din interior, sistemul fiinţei la 
stadiul uman (şi al celor ce se apropie de acest stadiu). Ea reprezintă o calitate (trăsătură, 
componentă a Sinelui) ținând de natura sa cosmică. Prin intermediul ei fiinţele care încep 
procesul indiviudalizării sunt determinate să respecte standardele unui “management 
existențial” eficient, în cadrul cosmosului urmărindu-se a se da curs legii progresului, fapt ce 
presupune o atentă alocare a resurselor, evitarea risipei, a pierderilor, a suprapunerilor etc. De 
aceea puterea şi impulsul motivaţiei vor canaliza eforturile ființei după aceste standarde. 
Piramida trebuințelor fundamentale, precum şi regulile de organizare şi funcțioanre a 
acesteia, reprezintă instrumentele prin care motivaţia funcționează transpunând în practică 
acest management eficient al creşterii şi dezvoltării fiinţei. Trebuinţele sunt menite să menţină 
mereu un standard optim al motivației;, deci ele nu creează motivaţia, ci numai alimentează 


funcționarea (activarea) acesteia. 

Ființa umană contemporană este centrată pe obiective; de aceea interesele vor prevala 
trebuinţelor. Dar orice interes este absolut personal (individual) şi reprezintă punerea în curs a 
naturii individuale. Chiar şi compasiunea perfectă (centrarea pe celelalte ființe şi uitarea de 
sine) nu face decât să transpună în realitate o anumită stare a Naturii individuale la acest nivel 
evolutiv. Respectiva persoană şi-a depăşit stara de ego, de centrare pe sine, dar aceasta nu 
însemnă că nu are un motiv anume/ bine determinat de a face actele de compasiune. Nimic în 
univers nu se petrece nici de la sine, nici la întâmplare/ fără un motiv bine determinat şi 
absolut necesar. Uitarea de sine, a compasiunii, nu trebuie, de aceea, confundată cu 
inconştiența; chiar dacă nu mai intervin procesele raţiunii pentru a explica “de ce?” totuşi 
există motive foarte puternice, transcendente mentalului, care vin din sfera cauzală, ținând 
deci de legi şi principii, de Conştiinţă. Acestea nu au nevoie de explicaţii şi fundamente 
construite pe baza proceselor mentale; de aceea apar uneori ca paradoxuri. Pentru că 
fundamentarea lor s-a făcut în timp, pe parcursul evoluţiei; acum sunt sedimentate sub forma 
Legilor universale la nivel de Conştiinţă şi fac parte intrinsecă din Natura individuală a fiinţei. 
Deci dacă ea realizează acte de compasiune, este pentru a da curs acestor legi, (voce a 
conştiinţei), de a transpune în realitate, de a actualiza propria sa natură internă. Acesta este tot 
un interes individual, cu nimic diferit ca esență de interesele ego-ului; ceea ce le deosebeşte 
sunt realitățile cărora slujesc şi nivelul de evoluţie diferit al acestor realități. Dar în fond ele 
sunt şi rămân interese individuale ca expresie a strategiei de management existenţial, care 
ține de esenţa întregii Organizări Cosmice, fiind aşadar implementat în structura fiecărei 
ființe, de unde începe a se manifesta din momentul începerii procesului de individualizare, 
adică de când acea ființă este tot mai conştientă de sine şi de universul în care vieţuieşte la un 


moment dat. 


6.Lumea de Vis şi Trebuinţele Fundamentale 


Fiecare om poartă în sine un întreg univers. De când venim pe lume suntem însoțiți de 
anumite gânduri, de anumite dorinţe şi chiar aspirații asupra devenirii noastre viitoare. Dacă 
întrebăm omul în prima copilărie “ce se va face el când va fi mare”, vom fi surprinşi să aflăm 
mai multe lucruri şi mai concrete decât ne-ar putea spune majoritatea psihologilor examinând 


aceeaşi persoană după 30 — 40 de ani. 


Pentru că fiecare dintre noi aducem pe lume un proiect. Întreaga noastră existență în 
societate constă în punerea în practică a proiectului individual, a misiunii noastre de viață. 
Pentru realizarea corespunzătoare a acestui deziderat, Universul ne-a înzestrat cu o serie de 
Forțe Modelatoare, puteri ce ne sunt alături, sprijinindu-ne, corectându-ne şi antrenându-ne 


mereu pe drumul desăvârşirii individuale şi al realizării proiectului vieţii. În afară de aceste 

forțe externe, beneficiem de propriile noastre puteri interioare: normele Conştiinţei, virtuțile 
Caracterului, elementele componente ale Naturii Individuale etc. (a se vedea pentru detalii 
“Fundamentele consilierii în managementul calității vieții şi condiției umane” şi “Psihologia 
Fiinţei. Psihologia ecologică integrativă a personalităţii”). 

Am arătat anterior că satisfacerea Trebuinţelor conferă sufletului energia necesară 
învingerii obstacolelor şi greutăților vieţii, dar că, în acelaşi timp această satisfacere nu trebuie 
să fie totală, fiindcă în acest caz l-ar lipsi de motivația de a merge mai departe. Condiţia 
omului în progres / dezvoltare este o necesitate de actualizare continuă. Omul, spre deosebire 
de celelalte ființe, are posibilitatea — şi îndatorirea — operării prin propriile forțe a reglajului 
trebuințelor, pentru a păstra proporția ideală între satisfacere şi motivație. Natura nu 
realizează decât parţial acest reglaj, restul trebuind suplinit de către fiinţa umană. Animalul de 
exemplu, sau planta, nu luptă să obţină un anumit nivel de împlinire, ci o altă forță (spiritul 
speciei) activează prin pârghiile instinctuale în acest scop. 

Omul însă, clipă de clipă, trebuie să se afle în acțiune, să-şi orienteze voinţa şi canalizeze 
eforturile, să pună în balanță şi decidă de fiecare pas. Uneori însă împrejurările concrete ale 
existenţei sunt de aşa natură, încât să nu poată oferi satisfacerea pe moment a unora sau altora 
dintre trebuinţe (sau chiar nivele întregi), fie datorită unor factori obiectivi (ex: cauze karmice 
sau cele prevăzute în destin: degeaba îşi doresc să fiu Napoleon, întrucât nu se poate; sau să 
aibă o casă pe lună, ori să se fi născut fără cocoaşă) sau al unor factori de natură pur subiectivă 
(nu are curajul să rişte, sau puterea de a lupta ori învinge anumite forțe externe etc.). 

În astfel de situaţii echilibrul marii balanţe a Piramidei tinde să se destrame, perturbând 
armonia între nivele şi lăsând sufletul lipsit de energia / puterea de a merge mai departe pe 
drumul devenirii sale şi al realizării misiunii de viață. Pentru a remedia această situație 
deficitară, singura variantă — dacă nu putem schimba împrejurările exterioare — este să le 
modelăm / transformăm pe cele interne după propriile necesități de dezvoltare. Astfel Lumea 
de Vis va cuprinde toate acele aspecte necesare sufletului nostru dar care, indiferent din ce 
motive, nu se pot regăsi aici şi acum, pentru noi, în realitatea imediată şi concretă. 

Lumea de Vis este universul construit după optimul nostru de necesităţi; este lumea în 
care suntem şi ne manifestăm ca demiurgi. Aici însămânțăm şi culegem numai roadele bune, 
absolut necesare creşterii şi dezvoltării sufletului nostru. Putem aduce şi putem îndepărta orice 


hi 


lucru, oricând. Este o „realitate virtuală” a ființei noastre, însă la fel de reală şi de multe ori 
mult mai importantă decât cea exterioară. Aici orice dorință şi orice chemare a sufletului 
nostru poate prinde contur. Forţele astrale (sufleteşti) şi cele mentale (cognitive) sunt chemate 
să conlucreze pentru a trasa arhitectura acestei lumi şi a o popula cu necesităţi vitale pentru 


fiecare în parte. Lumea de Vis este, de aceea, un proiect prin care omul se realizează pe sine 

ca fiinţă reală, în adevărata sa identitate care nu a putut prinde contur la un moment dat în 
lumea exterioară din motive, aşa cum am văzut, independente de voinţa sa. 

Lumea de Vis este totodată şi „planşa de lucru”, laboratorul în care avem posibilitatea să 
experimentăm, să greşim, să reparăm erorile să învăţăm în timp scurt şi cu minim de efort (dar 
mai ales de suferință!) lecţii ale vieţii absolut necesare. Pentru că aici avem posibilitatea să ne 
descoperim pe noi înşine: Natura Individuală, virtuțile Caracterului, normele Conştiinţei şi, 
mai ales (aspectul esenţial) să ne regăsim misiunea în această existență şi mijloacele necesare 
realizării ei precum şi obţinerea Împlinirii de Sine în viaţă şi în lume, acum şi aici. (Pentru 
detalii recomandăm volumul nostru “Fundamentele consilierii. ...”) 

Din perspectiva satisfacerii trebuințelor, Lumea de Vis oferă o serie de avantaje, dintre 
cele mai importante oprindu-ne doar la următoarele: 

a) Avantajul imediat, raportat la prezent, vizează satisfacerea trebuințelor şi obținerea 
energiei necesare. Îmi doresc o casă în stil gregorian, dar nu o pot avea acum; construind-o în 
Lumea de Vis am ocazia să o folosesc ori de câte ori doresc: să o admir de la distanță, să 
pătrund înăuntru, să mă plimb prin toate camerele, să-i schimb decorurile după voință, să 
locuiesc în ea, să invit prietenii, rudele etc. Este binecunoscut că adevărata bucurie, deplina 
satisfacție, vine nu din consumarea sau aproprierea (posedarea) obiectului dorinței, ci din 
dorința înseşi însoțită de speranţa atingerii obiectivelor. Această posibilitate, această 
perspectivă mereu deschisă şi realizabilă, acţiunea de a merge spre obiectul dorinţei, 
parcurgerea drumului ce ne departe de acesta, dau deplina satisfacție sufletului nostru. 

Omul nu este o fiinţă posesivă, stăpânitoare, ci una contemplativă. Bucuria existențială se 
naşte şi creşte pe măsură ce ochii sufletului admiră tot mai de aproape frumuseţile vieții, iar 
paşii fiinţei noastre se apropie din ce în ce mai mult de ele. Orice frumuseţe atinsă în zbor de 
aripa sufletului uman devine trup împietrit în cimitirul trecutului. Omul este o ființă-în- 
devenire, o fiinţă-în-perspectivă. Frumuseţile vii ale vieții sunt acelea ce merg mereu înaintea 


noastră. 


b) Al doilea avantaj conferit de Lumea de Vis ţine de perspectivă. Pe parcursul existenţei 
sale omul întâmpină la tot pasul numeroase dificultăți, încercări şi uneori chiar oprelişti. Orice 
trebuință neactualizată în viaţa reală, orice obstacol neînvins acolo, poate fi realizat aici, în 
Lumea de Vis. Construind o imagine opusă realităţii nesatisfăcătoare şi purtând-o mereu în 
sufletul şi mintea noastră ea ne redă optimismul, energia şi tonusul de a nu vedea eșecurile. 
De a şterge cu buretele suferința produsă de acestea şi de a acoperi impedimentele create de 
ele în viaţa reală. Pe această imagine construită pozitiv se bazează toate terapiile moderne de 


creştere şi dezvoltare a ființei umane. Tot pe această imagine s-au bazat dintotdeauna 

motivarea armatelor, construcția imperiilor, realizarea marilor expediții precum şi tot ceea ce 
ţine de fenomenul culturii şi civilizaţiei; toate realizările umane. 

Omul este o ființă optimistă de la natură. El visează şi îşi propune a transpune realitatea 
visului în lumea înconjurătoare. Orice plan se naşte mai întâi în minte şi prinde viaţă în 
sufletul său, înainte de a îmbrăca un trup în realitatea exterioară. Ca fiu al Demiurgului, 
omul se naşte cu această Lume de Vis, ca sarcină a vieţii sale; numai că pe parcursul 
existenţei sociale deprinde prostul obicei de a uita de sine, de misiunea vieţii, de bucuria 
contemplării frumuseţilor lumii, de îndatorirea de a munci şi a fi fericit. Răpit de valurile 
lumii începe a se considera pesimist, trist, urât, dezamăgit. El crede că simte şi raționează el 
însuşi, când de fapt este gândit, este trăit de forțe externe. O corabie în derivă pe marea vieţii: 
aceasta este starea omului contemporan. Trebuie trezit corăbierul şi regăsite planurile 
călătoriei. El este acum înlănțuit în cală; trebuie eliberat şi readus la timonă făcut să simtă 
iarăşi briza mării şi chemarea orizontului; acestea îi vor reaminti de sine însuşi redându-i 
înapoi Lumea de Vis. Este misiunea vremurilor noastre; este datoria de prim rang a noii 


psihologii, a oamnilor de ştiinţă şi a tuturor celor ce înțeleg femonenul uman. 


c) Cel de-al treilea avantaj al Lumii de Vis, asupra căruia ne oprim aici constă în 
binecunoscuta şi amplu întrebuințată regulă (mai ales în psihoterapiile comportamental- 
umaniste ale creşterii şi dezvoltării umane): „ceea ce gândim, aceea devenim”. Gândurile sunt 
matrici de manifestare; forțe ce conțin germenii unei întregi realități dezvoltată din ele în 
condiţiile prielnice. Orice gând care stăruie în mintea noastră un anumit timp, are tendința de 
a se actualiza, de a lua o formă, de a modela realitatea exterioară (inclusiv pe noi, ca parte 
componentă a ei) după matricea sa. Pe măsură ce îl alimentăm, el creşte şi devine tot mai 
puternic. Întreaga existență cosmică (tot ceea ce putem percepe noi oamenii şi încă alte multe 
lucruri) sunt realități modelate (şi în continuă transformare) prin interacțiunea şi combinarea 
sinergică a multiplelor forțe ale Universului, gândurile însele fiind matrici (sau ecuaţii) ce 
descriu astfel de forțe. Cu cât vor fi mai puternice, cu atât vor fi mai mari şansele de 
participarea lor la acţiunea comună a transformării realității înconjurătoare să lase o amprentă 
vizibilă. 

Fiecare gând primeşte putere creatoare de la ființa noastră; cu cât punem mai mult din 
sufletul nostru viu la temelia lor, cu atât mai mari sunt şansele de a prinde rădăcini adânci în 
lumea aceasta bântuită de furtunile deşertăciunilor şi pustiirii de sine. 

Fiindcă omul este o fiinţă la timpul viitor. Existenţa sa reală începe abia mâine, dar se 
naşte astăzi din visul său. Meşterul Manole nu este o legendă, ci o realitate vie trăind în fiinţa 
fiecăruia dintre noi. Lumea de Vis devine astfel laboratorul propriei noastre construcții, locul 


naşterii identității şi unicităţii reale a fiecărei ființe umane concrete. 

7. Nivelul de aspirații 


Psihologia modernă a demonstrat că necesităţile umane nu reprezintă „daturi” invariabile. 
Ele sunt dinamice: pot să crească sau pot să cadă. Pentru a desemna această variaţie se 
utilizează conceptul de nivel de aspirații. Cineva poate să spere la mai puţin sau la mai mult. 
Nivelul de aspirații este o stare psihologică, subiectivă şi depinde într-o măsură importantă 
de noi înşine. Ea este cu „dublu tăiş”: pe de o parte, motivează acţiunea, mobilizează 
energiile, susține eforturile. Nu putem să realizezăm un lucru deosebit dacă nu aspirăm, dacă 
nu avem dorință puternică. Ridicarea nivelului de aspirații deci motivează şi susține energic 
acțiunea. Scăderea nivelului de aspirații, scade şi motivaţia şi suportul interior. Pe de altă 
parte însă, aspiraţiile ridicate sunt dezastruoase în condiții de eşec. Cel care doreşte mult un 
lucru poate suferi o adevărată catastrofă psihologică dacă nu-l va dobândi. Dacă nu-l va dori 
prea mult, şansele de a-l obţine scad, dar scade şi sensibilitatea la nereuşită. Şi în fapt, ştiinţa a 
demonstrat că nivelul de aspirații este în funcție de condiţii. Când condiţiile sunt nefavorabile, 
nivelul de aspirații scade, protejând psihologic, imunizându-l pe om la pierdere. Este aici o 
chestiune de probabilitate. Dacă probabilitatea câştigului este mare, atunci strategia cea mai 
bună este avântul: nivelul de aspirații este coborât, crescând imunitatea la eşec. Dacă ne 
gândim puţin, ne vom da seama că o asemenea tehnică devine în unele împrejurări curentă în 
viața noastră. Foarte adesea omul îşi ajustează inconştient sau conştient aspiraţiile la 
posibilități. De multe ori dăm şi primim sfaturi de genul: „prea vrei multe”, „nu e bine să 
aspiri la prea mult”, „trebuie să te mulțumeşti cu mai puțin”. Nivelul de aspirații reprezintă 
deci un instrument esențial al acţiunii umane. Dar el este utilizat cu discriminare, fluctuând în 
funcţie de configuraţia condiţiilor. În condiţii favorabile, ridicarea nivelului de aspirații 
asigură dezvoltarea, realizarea, creşterea umană. În condiţii defavorabile, scăderea nivelului 


de aspirații asigură doar adaptarea. 


8.Consilierea pentru dezvoltare umană 


Consilierea pentru dezvoltare umană cunoaşte un principiu fundamental: omul are de la 
natură sădite în ființa sa cadrele corecte ale dezvoltării în acord cu armonia cosmică. 
Urmându-le, el resimte o stare de satisfacție internă şi personală superioară oricărei alte 
bucurii, nu numai prin intensitate ci mai ales prin constanţă şi creştere. Bucuriile sunt precum 
un foc de paie: foarte intense la început, dar se sting în scurt timp, lăsând în urma lor exact 
opusul, suferința, egală ca intensitate cu bucuria inițială. Bucuriile sunt satisfacţii momentane 


şi ele creează dependenţă, întocmai precum orice viciu. 

Nu există lucruri rele sau bune, ci utilizarea pe care noi o dăm acestora poate să fie în 
acord cu progresul nostru personal, sau nu. De aceea este necesar să cunoaştem natura şi 
modul de acțiune al fiecăruia dintre lucruri şi să păstrăm proporțiile utilizării lor în viața 
individuală şi comunitară. Pentru că viaţa este precum o rețetă de bucătărie: dacă am scăpat 
prea multă sare sau piper am compromis rezultatul final; dar în egală măsură fără să adaugăm 
toate ingredientele necesare (fie şi din frica de a nu ne înşela asupra proporţiilor) nu putem 
spune că am realizat un anumit fel determinat şi util de mâncare. Rezultatul va fi întâmplător, 
un sortiment ratat, prin consumarea căruia se va produce nu satisfacție, ci suferință. 

Piramida trebuințelor fundamentale, realizată personalizat pentru fiecare ființă umană în 
parte este cea care ne spune în mod concret cum, sub ce formă şi în ce momet anume trebuie 
să-şi facă intrarea în viaţa unei anumite persoane acele lucruri definitorii pentru propria 
identitate, regăsite de consilier în Natura Individuală a ei. (a se vedea şi volumul 
“Fundamentele consilierii...) 

De aceea la întrebarea cum ştim care este reţeta completă, care sunt ingredientele necesare 
acesteia, nu ne va fi de prea mare folos să întrebăm tradiția istorică a omenirii. Omul 
contemporan, precum şi societatea, sunt altele decât în trecut. Astfel încât este necesar să 
întrebăm omul: şi astăzi şi mâine şi în fiecare zi. Pentru că în fiecare zi rețeta se schimbă câte 
puţin. Omul poartă cu sine “schema de realizare” a acestei reţete; şi aceasta este unică pentru 
fiecare individ. 

Atunci se pune întrebarea cum se creează rețeta pentru comunitate, dacă membri acesteia 
sunt atât de diferiți. Soluția stă în tocmai această diferență şi varietate: pentru că fiecare 
individ prin specificul său, reprezintă un “ingredient” anume din rețeta finală, fără de care 
viața comunitară ar rămâne searbădă. Prin procesele universle ale Evoluţiei se trimit în Planul 
Fizic al Pământului, în Societate, exact oamenii de care aceasta are nevoie pentru a-şi prepara 
“hrana” necesară dezvoltării ei. Ceea ce trebuie să facă aceasta, este să recunoască rețeta 
necesară la un moment dat istoric, să recunoască oamenii şi să-i plaseze pe fiecare în punctul 
de optimă utilitate. După principiul: omul potrivit la locul potrivit. 

Consilierul în dezvoltare umană şi comunitară nu trebuie să se îngrijoreze prea mult în 
privinţa diferențelor şi nici dacă un anumit model pe care el îl dezvoltă la un subiect dat se 
încadrează în standardele sociale. Societatea actuală are standarde eronate; ea nu-şi 
recunoaşte reţeta evoluţiei şi deci nici valorile individuale ale oamenilor. Însă fără 
dezvoltarea şi afirmarea specificului său aparte, persoana umană individuală nu poate realiza 
Împlinirea de Sine, adică nu poate să-și continue drumul propriei evoluţii. De aici conflictul 
între om şi societate, aceasta din urmă având tendinţa de a limita dezvoltarea primului. De 
aceea omul va trebui antrenat/ pregătit pe două direcţii: una a dezvoltării individuale şi 


cealaltă a strategiilor de existența şi exprimare/ manifestare într-un mediu ostil dezvoltării 

sale individuale. Fiinţa umană contemporană este sub acest aspect dizident în propria sa lume. 
Consilierul trebuie să-i asigure supraviețuirea şi dezvoltarea în condiţiile acestui statut. Nu 
este necesar să se întrebe dacă este corect sau nu un anumit model pe care îl dezvoltă. 
Adevărul şi eroarea sunt individuale, determinate în funcție de specificul evoluţiei fiecărei 
Fiinţe umane. De aceea înainte de a recomanda un anumit model, el trebuie să cunoască în 
detaliu aspectele definitorii pentru condiția universală a fiecărui subiect în parte: rețeta sa 
corectă pentru dezvoltare. Pentru că, aşa cum am mai spus, fiecare om are sădite în fiița lui 
intimă cadrele/normele/valorile necesare dezvoltării proprii în acord cu Ordinea Cosmică. 
Singura greşeală pe care o putem face, ca indivizi umani, consilieri sau societate, este să nu 
căutăm a cunoaşte identitatea fiecărei Fiinţe umane în parte şi să nu dăm curs necesităţilor 


sale proprii de dezvoltare. 


9. Piramida Trebuinţelor şi ordinea socială 


Capitalismul a propus competiția: cel mai puternic posedă cel mai mult. De aici bătălia 
pentru resurse şi putere. 

Socialismul a vizat evitarea suferinţei umane şi principiul: “de la fiecare după posibilităţi, 
fiecăruia după nevoi”. De aici pericolul anihilării valorilor. 


Iluminismul şi-a dorit respectarea egalitatăţii şi demnităţii universale a tuturor oamenilor. 


Dar oamenii nu se nasc egali şi nici nu pot deveni egali în aptitudini/ competențe, datorită 
unei multitudini de fatori. Este un fapt natural; pretutindeni întâlnit în ecosistemul terestru, la 
toate speciile. Deci egalitatea se referă la recunoaştere din partea societăţii şi la egalitate de 
şanse. Dar în regimul competițional al capitalismului, în condiţiile concrete ale unei inegalităţi 
naturale (şi de neînlăturat) între indivizi, egalitatea de şanse rămâne numai un slogan; o pură 
utopie care conferă practic legalitate exploatării omului de către om prin tocmai posibilitatea 
faptică de a se concentra o mare cantitate de resurse în mâna numai unui grup restrâns de 


oameni. 


O soluție propusă de noi se axează pe cunoaşterea naturii umane şi a funcționării 
complexului de trebuinţe piramidal ierarhizate, guvernate de principiile arătate până aici în 
cuprinsul prezentului volum. 

Din observarea atentă a Naturii, confrom noilor concepții ecologice, sinergice şi 
integratoare, realizăm că nu există o luptă pentru supravieţuire, şi nici o funcţionare 
mecanicistă a lumii speciilor, ci acestea trăiesc într-o mare simbioză, depinzând vital unele 


de altele. În acest context observăm şi organizarea sistemică a Lumii Naturale, fiecare sistem 

la rândul său fiind creaţia concomitentă şi sinergică a tuturor celorlalte, o celulă într-un 
organism mai mare, ocupând un loc şi având un rol, unice, atât structural, cât şi funcțional. 
Astfel înţelegem două aspecte: pe de o parte că şi societatea umană este un astfel de sistem (se 
şi numeşte astăzi în ştiinţe “ecosistemul uman”), iar pe de alta, că sistemul social funcționează 
după aceleaşi principii majore existente pretutindeni în Lumea Naturii, dar greşit înţelese până 
la finele secolului XX datorită concepțiilor mecaniciste ale celui anteror. 

Din acest context desprindem următoarea observaţie: societatea trebuie să asigure tuturor 
oamenilor acesul egal la resurse energetice pentru satisfacerea nevoilor de pe treptele 1-6. 
Competiția trebuie încurajată numai pentru treptele 7-9. Altfel spus să fie competiţie la 
nivelele care dăruiesc societăţii şi egalitate la cele care primesc. Egalitatea însă trebuie să 
privească nu resursele, cantitativ, ci satisfacția, calitativ, deci. Adică să urmărească la fiecare 
persoană cantitatea de resurse (şi forma specifică a acestora) necesare pentru asigurarea 
unei egalități de satisfacţii. Pentru aceasta însă este nevoie de reala cunoaştere a omului, 
adică de Ingineria Fiinţei Umane. 

Actualmente societatea a inversat regulile: în loc să ofere egalitate de satisfacţie pentru 
treptele 1-6 (acelea care primesc de la societate) şi competiție concurențială pe treptele 7-9 
(cele care dăruiesc societăţii), ea oferă competiţie pentru resurse pentru nivelele 1-6 (dar 
posesia resurselor nu asigură satisfacția vizată!, fiind o diferență enormă între satisfacție şi 
instrumentul realizării ei; degeaba ai instrumentul dacă nu poți efectiv să obţii satisfacția) şi 
egalitate de tratament pentru cei ce dăruiesc societăţii (în sensul că tuturora li se aplică acelaşi 
tratament: indiferența). lar de aici dezastrul universal al condiţiei umane: cei care cad pradă 
iluziei posesiunilor acestei lumi se simt profund dezamăgiţi (nu pentru că bunurile acestei 
lumi ar fi rele în ele însele, ci întrucât satisfacerea nivelelor piramidei se realizează prin alte 
mecanisme, nu datorită posesiunii); cei care doresc să dăruiască lumii roadele muncii, ființei 
şi existenţei lor se simt din nou neîmpliniți, întrucât nu li se oferă minimul de posibilități 


pentru aceasta (savanții, artiştii, creatorii de valori, umaniştii, ecologiştii etc) 


În concluzie vom reţine că procesul dezvoltării comunității umane se axează pe următoarele 
aspecte cumulative: 

e realizarea egalităţii de satisfacție pentru nivelele 1-6 

e realizarea competiţiei pentru nivelele 7-9 


e canalizarea şi alocarea tuturor resurselor energetice pentru îndeplinirea celor două obiective 


Modalitatea principală şi factorul determinant în implementarea acestor aspecte îl reprezintă, 


desigur (ca totdeauna în istoria evoluției societății umane) educația. 

Utilizând instrumentul educaţiei realizarea competiției pe nivelele superioare se obține 
pornind de la: 

e starea naturală a ființei umane care simte nevoia tot mai puternică de a satisface 
aceste nivele, fapt ce se realizează prin operaţiuni de creație, reformare, implicare socială, 
descoperire şi dezvoltare de sine, sprijinul semenilor, realizarea conştiinţei global-ecologice, a 
responsabilităţii colective etc. 

e educarea omului încă din primele faze ale copilăriei şi pe toată durata vieții, prin 
toate tipurile de învățământ (: formal, nonformal, informal) în sensul apropierii de celelalte 
ființe, a realizării conştiinţei simbiozei cu acestea, a fraternității, respectului unităţii în 
diversitate etc 

e educaţia care să pună accentul pe etică şi morală, mai presus de alte ştiinţe; etica şi 
morala urmând a se preda în mod repetat şi intens, mai mult chiar decât se învaţă în ciclul 
standard (12 clase) actualmente limbile materne. Pentru că etica şi morala sunt adevărata 
limbă maternă a omului actual. Omul trebuie să vorbească din conştiinţă; nu din trup (prin 
forță şi brutalitate), nu din suflet (prin sentimentalisme) nu din gândire (prin utopii 
raționaliste, reci şi moarte); ci din întreaga şi profunda sa Fiinţă plină de viaţă 

e educaţia care trebuie să devină permanentă; omul urmând a redescoperi adevărata 
sa identitate cosmică: şi anume aceea de fiu al Demiurgului, elev la Şcoala Vieţii, a Evoluţiei,; 
trecerea sa prin lumea fizică a Pământului reprezintă numai o zi de şcoală, un laborator de 
lucru. Misiunea sa este autoperfecționarea continuă prin participarea la modoficările creatoare 
ale lumii în care trăieşte. Aceste lucruri le-au spus de-a lungul timpului toate religiile, toți 
poeţii, toţi filosofii, artiştii şi creatorii de valori; astăzi a venit rândul tuturor oamenilor a le 
transpune din vorbe — în fapte; 

e conținutul educației se schimbă cantitativ şi calitativ, în sensul cuprinderii 
informaţiilor necesare punctului anterior şi trecerii (ridicării) la un alt nivel superior de trăire; 
educația se va adresa mai mult conştiinţei şi simțirii superioare, decât rațiunii; rațiunea este 
numai un abecedar pentru primele două; şi nici o şcoală nu-şi poate permite să ţină elevii doar 
la stadiul de abecedar; 

e se vor promova valorile superioare, cele de pe nivelele 7-9 concomitent cu 
modalităţile de obţinere a lor. 

e motivarea competiţiei pe nivelele superioare se realizează şi prin recunoaşterea 
meritelor ( la cei de pe nivelul 7 şi 8 — 8,5) respectiv prin ascunderea meritelor individuale la 
ceilalți (jmătatea superioară a nivelului 8 şi nivelul 9), dar în acelaşi timp prin sprijinirea 
tuturor în implementarea rezultatealor muncii lor utile comunității. Pe aceste nivele oamenii 
nu-şi doresc resurse, ci realizări; iar realizările nu sunt posesiuni (ei nu au nevoie de a poseda 


ceva) ci rezultate utile semenilor, lumii şi vieții. Realizările sunt daruri pentru celelalte fiinţe! 


65 


